      ПРОТОКОЛ ОТ 36-то ЗАСЕДАНИЕ НА ОБЩИНСКИ СЪВЕТ-РУСЕ
Проведено на 16 юли 2026 година, начало 09:00 часа
От общо 51 общински съветници присъстваха 49, отсъстваха: Алисе Муртезова, Веселин Велчев.
Заседанието беше открито и ръководено от акад. Христо Белоев – председател на Общински съвет – Русе. 
[bookmark: _Hlk216910681][bookmark: _Hlk212797489] 	Акад. Христо Белоев: Добър ден на всички, заемете места в залата. Проверка на кворума.42 общински съветници са се регистрирали, имаме необходимия кворум. Откривам заседанието на Общинския съвет, преминаваме към обсъждане на дневния ред. По дневния ред- Здравка Великова, заповядайте.
Г-жа Здравка Великова: Уважаеми дами и господа вчера в деловодство на Община Русе постъпи заявление от Областния управител, като собственик на терен в Гърков дол за промяна предназначението на земеделска земя в имот за енергоспестяващи устройства, с което той изтегля това искане. Поради което моля тази точка да отпадне от дневния ред, мисля че е 21….. контролен лист 1045. Да, това е…..
Акад. Христо Белоев: Да, благодаря. По дневния ред  постъпило е предложение за включване на точка в дневния ред, което го имате в облака. За проект по Интеррег, Румъния-България, което включва изграждане на велоалеи и планетариум. Други по дневния ред? Няма. Да гласуваме, който е съгласен за включване на точка в дневния ред за проект по Интеррег, Румъния-България, на мястото на оттеглената точка ще бъде за да не нарушим номерацията после за протокола, моля да гласува.

КВОРУМ – 44. С 44 „за“, 0 „против“ и 0 „въздържал се“ се приема предложението. 

Акад. Христо Белоев: Дневния ред, точката ще бъде включена. И като цяло дневния ред гласуваме.

[bookmark: _Hlk233281147]КВОРУМ – 44. С 44 „за“, 0 „против“ и 0 „въздържал се“ се приема следния
ДНЕВЕН РЕД:
1. [bookmark: _Hlk235114247]К.л. 1027 Отчет за изпълнение на решенията на Общински съвет
2. К.л. 1029 Безвъзмездно придобиване на право на собственост от страна на Община Русе, върху поземлен имот с идентификатор 63427.2.5757 по КККР на гр. Русе, с административен адрес: гр. Русе, ул. „Одрин“ № 4, ведно с построените в него три сгради, по реда на чл. 54 от Закона за държавната собственост 
3. К.л. 1028 Инвестиция за изграждане на нов пазар в зона „З“, площад „Европа“ – зоната около Дунав мост, гр. Русе 
4. К.л. 1030 Обявяване на придаваем терен по улична регулация за частна общинска собственост
5. К.л. 1031 Промяна на характера на собствеността от частна в публична общинска собственост на обекти с административен адрес гр. Русе, ул. „Д-р Петър Берон“ №30
6. К.л. 1032 Застраховане на социални жилищни имоти – частна общинска собственост 
7. К.л. 1033  Застраховане на имоти – частна общинска собственост
8. К.л. 1034 Безвъзмездно прехвърляне на правото на собственост върху имот – държавна собственост, представляващ сграда с идентификатор 63427.11.46.1 по КККР на град Русе, кв. ДЗС, по реда на чл. 54 от Закона за държавната собственост
9. К.л. 1035 Продажба на идеални части от имот - частна общинска собственост на собственик на  сграда с отстъпено право на строеж,  по реда на чл. 35, ал. 3 от ЗОС
10. К.л. 1036 Продажба на застроен поземлен имот с идентификатор 63427.4.2214 по Кадастралната карта и кадастралните регистри на гр. Русе, с адрес гр. Русе, кв. „Дружба 2“, ул. „Ракитово“ №32, по реда на чл. 35, ал. 3 от Закона за общинската собственост  
11. К.л. 1037 Съгласие за промяна на предназначение на поземлен имот с идентификатор 47336.6.49 по КККР на град Мартен, община Русе, област Русе
12. К.л.1019 Продажба чрез публичен търг на имот – частна общинска собственост, представляващ Поземлен имот с идентификатор 63427.7.9, ул. „Киев“ 11, кв. Изток, гр. Русе, по реда на чл. 35, ал. 1 от Закона за общинската собственост
13. К.л. 1038 Отдаване под наем на имот - частна общинска собственост, за клубно помещение на организация с нестопанска цел
14. К.л 1039 Отдаване под наем на имоти - частна общинска собственост, за клубни помещения на организации с нестопанска цел
15. К.л. 1040 Провеждане на публичен търг с явно наддаване за отдаване под наем на част от терен - публична общинска собственост, за разполагане на преместваем обекти по чл. 56 от ЗУТ  
16. К.л. 1041  Отдаване под наем на имот - частна общинска собственост, за клубно помещение на организация с нестопанска цел
17. К.л. 1042 Приемане на Наредба за изменение и допълнение на Наредба № 16 на Общински съвет – Русе, във връзка с промяна на цени на билети за събития
18. К.л. 1043 Отчет на 65. МФ “Мартенски музикални  дни” Русе 2026
19. К.л. 1044 Определяне на представител на Община Русе в Българската фестивална асоциация
20. К.л. 1053 Приемане на Правилник за устройството и дейността на Международен младежки център – Русе
21. Даване съгласие за кандидатстване по Покана 7- Поканата за подаване на пълни заявления за проектни идеи, приети от Програмата в контекста нa Интегрираната териториална стратегия по Приоритет Р4 — Интегриран регион,
Специфична цел 5.2 — Насърчаване на интегрираното и приобщаващо социално, икономическо и екологично местно развитие, културата, природното наследство, устойчивия туризъм и сигурността в райони извън градските територии по Програмата за трансгранично сътрудничество „ИНТЕРРЕГ VI-А Румъния-България 2021-2027г“
сътрудничество „ИНТЕРРЕГ VI-А Румъния — България 2021-2027 г.".
22. К.л. 1046  Одобряване на задание и разрешаване изработване на проект за подробен устройствен план (ПУП) – План за застрояване (ПЗ) на ПИ с идентификатори 63427.150.387 и 63427.150.388, местност „Караманлийка“, землище на гр. Русе, община Русе
23. К.л.1047 Одобряване на задание, разрешаване изработването на подробен устройствен план (ПУП) – План за застрояване (ПЗ) на ПИ с идентификатор 63427.177.36 в местност „Люляците 1,2“, землище на гр. Русе
24. К.л.1048  Одобряване на задание, разрешаване  изработването на  подробен устройствен план /ПУП/  – Парцеларен план на комуникационно-транспортен план за ПИ 63427.300.26, ПИ 63427.300.27 и ПИ 63427.300.28  в м. „Саръ баир“, землище на гр. Русе	
25. К.л. 1049  Предложения за изменение на Общия устройствен план на община Русе и изменение на ПУП-ПЗ, одобрен със Заповед № РД-01-182/21.01.2025г. на Кмета на Община Русе	
26. К.л. 1050 Предложение за одобряване изменение на Общия устройствен план на Община Русе
27. К.л. 1051 Предложения за изменение на Общия устройствен план на Община Русе
28. К.л. 1052 Отчет за дейността на Общински съвет – Русе и неговите комисии за периода   януари 2026  г. – юни 2026 г. 
29. Неприсъствено Общото събрание на „Водоснабдяване и канализация” ООД, гр. Русе
30. Промяна в състава на Постоянната комисия по Етика
31. Приемане на план за работа на Общински съвет – Русе за периода от месец септември 2026 г.  до месец декември 2026 г.
32. Питания

		Акад. Христо Белоев: Така дневния ред е приет. Ще обявя питанията, общо 15. От тях се отлагат: питания на Галичка Николова относно броя, разпределението, условията за настаняване и медицинско обслужване на потребителите на социалната услуга Дом за стари хора „Възраждане“ и ето ……., да. Отлага за следваща сесия питане от Деян Герасимов относно практическото прилагане на досега действащите общински Наредби за принудително изпълнение на заповеди по чл.195 и чл.225а от ЗУТ. За следваща сесия се отлага питане на Мариян Димитров относно строеж на паркинг в зелената площ на ул. Петър Берон. Питане, което се отлага за следваща сесия от Светлозар Симеонов относно предоставяне на информация относно изпълнението на проекти, финансирани по споразумения с МРРБ. И питане от група съветници Продължаваме Промяната-Демократична България относно статистическа информация относно прилагане на досега действащите общински Наредби за принудително изпълнение на заповеди по чл.195 и чл.225а от ЗУТ. Така с писмен отговор, питане от Деян Герасимов относно констативен протокол и проект „Инженеринг, основен ремонт на Паркинг Арена Русе“, това на Герасимов, да. Питане от Станимир Станчев относно крайбрежната алея в парка. Питане от Деян Герасимов относно удължаване срока за отговор на питания на общински съветници. Питане от Митко Кунчев относно участие на отбори от училища в общински кръг на Ученическите игри. И питане от Митко Кунчев относно получаване на ….…, но това е същото, а във финалите на Ученическите игри, да. И тази сесия петте питания, които ще бъдат и с устен отговор са: от Светлозар Симеонов относно облагородяване на площада между пресечните улици: Оборище, Д-р Петър Берон и Панайот Хитов. От Светлозар Симеонов относно пропускателен режим на МПС в зоната на Кея. От Мариян Димитров относно разходи за реклама и публикации направени от Община Русе в електронните медии, вестници и списания. От Елеонора Николова относно политиката за подкрепа на личностно развитие на деца в Детска градина Радост. И от Мариян Димитров относно велоалеята по ул. Александровска. Ама той е с устен, нали? По точка извън дневния ред, Досева, Елисавета Досева.
Г-жа Елисавета Досева: Уважаеми г-н Председател, г-н Кмете, колеги използвам правото на изказване……
Акад. Христо Белоев: Моля за тишина.
Г-жа Елисавета Досева:….по точка извън дневния ред за да споделя гордостта и радостта на представянето на едно русенско дете. През последните две седмици на месец юли, говоря за петокласника, ученик от Математическа гимназия „Баба Тонка“- Георги П. Димитров. Последните две седмици имаше две международни състезания, тоя път не се по спорт, а са по математика. Първото беше математика без граници проведено в град Несебър, 900 участника от 11 държави, където Георги печели два златни медала, един сребърен и специално отличие „Легенда на турнира“. Там отборът на Математическа гимназия също печели златен медал, само три дена след това състезание е световното математическо състезание в Япония, в град Чиба. Там България се представя с отбор от 37 ученика, като единственият русенец е Георги, в това мероприятие участват 2300 ученика от 26 държави като участието е само по покана. На това състезание нашите деца печелят 10 златни медала, 13 сребърни и 11 бронзови, Георги отново е със златен медал. Изказвам благодарност към труда на това дете, към подкрепата безрезервната на родителите, към учителите които подготвят децата за такива мероприятия. Искам да спомена и спонсорите, които за жалост в последно време са сериозен фактор и за подготовката и за реализацията на тези деца. Прекрасни деца в последно време четем за успехи не само в спорта, но в физика, химия и редица други науки. Респект още веднъж, уважение, пожелавам успешна реализация, добри постижения на тия деца и да бъдат с едно щастливо детство. Благодаря.

Точка 1
К.л. 1027 Отчет за изпълнение на решенията на Общински съвет
	Акад. Христо Белоев: Г-н Мевлюдов
Г-н Ердинч Мевлюдов: Благодаря, уважаеми общински съветници предлагаме на вашето внимание да вземете решение за отчет за изпълнение на решенията на Общински съвет – Русе за периода месец ноември 2025 г. до месец април 2026 г. В отчетния период Общинският съвет е приел общо 183 решения, от които 147 са инициативни. От тия 147 инициативни решение общинска администрация е изпълнила 127 решения, в процес на изпълнение са 13 решения, частично изпълнени са 6 решения, 1 решение не е изпълнено и то е защото Вие с ваше решение сте го отменили. Благодаря ви за вниманието.
Акад. Христо Белоев: Благодаря, по точката няма заявки за изказвания, гласуваме.

КВОРУМ – 47. С 47 „за“, 0 „против“ и 0 „въздържал се“ се приема 
РЕШЕНИЕ № 1019
 
 На основание чл. 21, ал.1, т. 24 от Закона за местното самоуправление и местната администрация, Общински съвет – Русе реши:
1. Приема отчета на кмета за изпълнение решенията на Общински съвет-Русе за периода ноември 2025 г. до месец април 2026 г.включително, съгласно Приложение №1.	

Точка 2
К.л. 1029 Безвъзмездно придобиване на право на собственост от страна на Община Русе, върху поземлен имот с идентификатор 63427.2.5757 по КККР на гр. Русе, с административен адрес: гр. Русе, ул. „Одрин“ № 4, ведно с построените в него три сгради, по реда на чл. 54 от Закона за държавната собственост 
	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател, добро утро на всички. Уважаеми общински съветници, колеги, медии започваме с един положителен контролен лист 1029 предложението е Община Русе да придобие безвъзмездно правото на собственост върху поземлен имот с идентификатор, който ви е описан в контролния лист. Той е с площ 5218 квадратни метра трайно предназначение на територията, урбанизирана с начин на трайно ползване средно застрояване, с административен адрес на улица Одрин 4 в едно с него построени три сгради. След трансформирането на имота в частна държавна собственост, имотът е държавна собственост и е предоставен за управление на изпълнителната Агенция Военни клубове и Военно-почивно дело. Придобила е статут на имот с отпаднала необходимост за нуждите на Агенцията, поради което е инициирана процедура по отнемане правото на управление по реда на чл.17, ал.1 от Закона за държавната собственост. По време на Комисията по култура беше по предложение на г-н Дяков, беше предложено посещението на професор Ненов, който е директорът на Историческия музей. Който внесе едно много интересно предложение този имот, в който има археологически разкопки да бъде превърнат в археологически парк. Той е тук ако имате желание бихте могли да го изслушате. Аз подкрепям много силно тази точка с възможност това място да се развие с огромен туристически и културен потенциал. Благодаря.
	Акад. Христо Белоев: Благодаря, процедура да, Орлин Дяков.
	Г-н Орлин Дяков: Г-н Председател, г-н Кмет, колеги предлагам да гласуваме изслушването на Професор Ненов, директора на музея. Това което каза на Комисията по култура е изключително интересно и за мен изключително полезно за града. Добре е да го чуем всички. Благодаря.
	Акад. Христо Белоев: Благодаря, процедура гласуваме за изслушваме на Професор Ненов. 

КВОРУМ – 48. С 48 „за“, 0 „против“ и 0 „въздържал се“ се приема предложението.

	Акад. Христо Белоев: Професор Ненов заповядайте, да кратичко в рамките на 3 минути.
	Проф. Ненов: Уважаеми дами и господа, колеги сложил съм този слайд за да видите ситуацията с въпросната територия с него се опитваме да покажем как една трета вече от тази територия е разкопана, там имаме Принципия- това е щаба на армията, единствено в градска територия в Русе можем да видим такова нещо. Там е Храмът на Аполон открит е още 2005 година, в долната част имаме „у“ образна кула и портата към тази Принципия. И в случая моето предложение е изцяло в подкрепа на г-н Кмета и неговия екип, който предлага този имот с отпаднала необходимост да бъде приет от Община Русе за да може да се използва. Моето предложение за археологически парк е важно дотолкова, доколкото археологическия парк днес е един работещ инструмент за превръщането на територията в място, където да се управлява културното наследство. Изброил съм разбира се, характеристиките на археологическия парк те в случая не са точно тези най-важните, но тъй като този археологически парк ще ни даде истинската възможна за управление на вече намерените археологически елементи, структурата на самата територия, сградите които виждате, които съществуват могат да се употребят в функциите на този парк. Както и камъните, които са сложени в едната част са за бъдеща консервация, разбира се на обектите. Тоест всичко това не е достатъчно да бъде просто обикновен парк, градинка където да се разхождат хората, а да бъде функционално подчинен на Сексагинта Приста. Нямаме друга в Русе, тя ни е римския обект. Благодаря за вниманието.
	Акад. Христо Белоев: Благодаря, наистина беше полезно това да се чуе от всички. Мариян Димитров, изказване.
	Г-н Мариян Димитров: Уважаеми общински съветници, уважаеми г-н Председател, уважаеми г-н Кмете вземам думата  за да подкрепя г-н Ненов затова което каза, защото в мотивите имаше някакви други намерения за парк и за други такива неща. На 31 март 2025 година зададох въпрос на Кмета защо и ще се отделят ли пари и защо се отделят толкова малко пари за тези разкопки на Сексагинта Приста? Отговорно беше че няма как да се отделят пари за имот, който е чужда собственост. Ставаше въпрос за това че имота е собственост на Министерство на отбраната и че е публична държавна собственост. Ето сега това вече е наша собственост и преглеждам си тука отговора, ще наша собственост, да прав сте, все още не е. Преглеждам си отговора и виждам че за 20 години са разкрити само 1000 квадрата, а след това още 500 на територията на Военния клуб. Но те се намират в лошо състояние, защото не могат да бъдат консервирани и подготвени за експозиция и всеки сезон се, сезон за сезон се прави сезонна консервация.  При това положение на тези обекти работят през годините и някъде от около 4 човека на година, което е нищо за такива разкопки, от които двама са археолози. Надявам се че тези неща ще се променят и виждам, че Община Русе дава доста пари за култура и за много събития, но тава не е по-малко важно археологията, която трябва да се прави. Защото аз помня разни фестивали като ледени фигури, пясъчни фигури които отидоха в небитието, а разкопките никога няма да отидат в небитието. И те ще бъдат така един етикет, една витрина на нашето отношение като съветници, като Община към миналото и бъдещето на град Русе. Благодаря.
[bookmark: _Hlk235184699]	Акад. Христо Белоев: Благодаря, Кмета на Общината, г-н Милков.
	Г-н Пенчо Милков: Уважаеми г-н Председател, уважаеми общински съветници, скъпи съграждани в залата и медии взимам думата по тази точка, защото считам че тя е много важна. Към момента тази инициатива на Общината е породена от това, че на място който отиде и се огледа ще види, че имота е превърнат в джунгла и свърталище на хора, които извършват противообществени прояви. Много бяха сигналите към Общината, много бяха дейностите на инспектори на общинска полиция във връзка с това и тогава взехме това решение да кандидатстваме пред държавата, да придобием имота и разбира се той влиза в зона А. Ние оценяваме възможностите и това беше написано изрично, а вече съвместно с музея и отново с държавата, защото културното наследство в пълнота е държавна собственост и държавна отговорност. Вече в пълнота с държавата, с всичките способности на нашия музей и на Министерство на културата, надявам се разкопките да се извършват в спешен порядък. Но на първо време придобивайки го ние ще му предадем вид, който ще бъде достоен. Не може зад Паметника на моряка да има такава джунгла и такива хора да извършват тези дейности. Така че откроявам и този аспект, който е породил нашето желание. Виждам една добра инициатива и съвместно ще я изпълним. Благодаря ви.
	Акад. Христо Белоев: Благодаря, няма други изказвания, гласуваме точката.


КВОРУМ – 49. С 49 „за“, 0 „против“ и 0 „въздържал се“ се приема 
РЕШЕНИЕ № 1020
 
 На основание чл. 21, ал. 2, във връзка с чл. 21, ал. 1, т. 8 от Закона за местно самоуправление и местна администрация; чл. 34, ал. 1 от Закона за общинската собственост, във връзка с чл. 6, ал. 1 от Наредба №1 за общинската собственост на Общинския съвет - Русе, във връзка с чл. 54 от Закона за държавната собственост, Общинския съвет – Русе реши:
Дава съгласие Община Русе да придобие безвъзмездно правото на собственост върху поземлен имот с идентификатор 63427.2.5757 по Кадастралната карта и кадастралните регистри на гр. Русе, с административен адрес: гр. Русе, ул. „Одрин“ № 4, с площ от 5 218 кв. м, трайно предназначение на територията: Урбанизирана и Начин на трайно ползване: Средно застрояване (от 10 до 15 м), ведно с построените в него три сгради, както следва:
Сграда с идентификатор 63427.2.5757.1, със застроена площ 53 кв. м, един етаж, с предназначение: хангар, депо, гараж;
Сграда с идентификатор 63427.2.5757.2, със застроена площ 268 кв. м, един етаж, с предназначение: друг вид производствена, складова, инфраструктурна сграда и
Сграда с идентификатор 63427.2.5757.3, със застроена площ 28 кв. м, един етаж, с предназначение: друг вид производствена, складова, инфраструктурна сграда, предмет на Акт за публична държавна собственост № 2014/28.06.2017 г., след промяна в характера на държавната собственост и трансформацията й от публична в частна такава.

Точка 3
К.л. 1028 Инвестиция за изграждане на нов пазар в зона „З“, площад „Европа“ – зоната около Дунав мост, гр. Русе 
	Акад. Христо Белоев: Заповядайте г-жа Стефанова.
	Г-жа Златомира Стефанова: Благодаря г-н Председател, уважаеми общински съветници в Община Русе е постъпило предложение от управителя на Общински пазари ЕООД г-н Кунчев за вземане на решение от Общински съвет Русе, чрез който Община Русе упражнява правата на едноличен собственик на капитала в дружеството за извършване на инвестиции за изграждане на нов пазар в зона „З“ площад Европа, зоната около Дунав мост град Русе. От дружеството е изработен проект за изграждането на три броя павилиони с одобрена схема и разрешение на главния архитект на Община Русе. Като инвестицията е с нетна стойност 268 хиляди евро и включена в програмата за развитие на Общински пазари ЕООД и ще бъде извършена със собствени средства на дружеството. В комисиите имаше въпроси относно ксс-то, това ксс е прикачено ако имате допълнителни въпроси, г-н Кунчев е тук и той също, ако му дадете възможност ще отговаря на подробности относно инвестицията. Благодаря ви.
	Акад. Христо Белоев: Благодаря, Галичка Николова изказване.
	Г-жа Галичка Николова: Уважаеми колеги аз просто искам да коригирам г-жа Стефанова, че е приложеното ксс ……..не беше ксс, а беше само количествена сметка, която нямаше никакво остойностяване и която на практика мен специално не можа да ме убеди в стойността на проекта. По мой скромни изчисления тази стойност е по-ниска от това, което е практически нужно за да се осъществи това намерение. И аз не съм удовлетворена от отговора, който получих при защита на проекта. Благодаря.
	Акад. Христо Белоев: Благодаря, няма други желаещи за изказвания, гласуваме.

КВОРУМ – 49. С 44 „за“, 0 „против“ и 5 „въздържал се“ се приема 
РЕШЕНИЕ № 1021
 На основание чл. 21, ал. 2, във връзка с чл. 21, ал. 1, т. 23 от ЗМСМА и чл. 10, ал. 1, т. 9 от Наредба №9 за реда и условията за упражняване правата на Община Русе върху общинската част от капитала на търговските дружества на Общински съвет – Русе, във връзка с чл. 22в, т. 1 и чл. 22г, ал. 1 от Наредба № 5 за търговската дейност и условията и реда за организацията и дейността на общинските пазари на територията на Община Русе на Общински съвет -  Русе, Общинският съвет реши:
Дава съгласие общинско търговско дружество „Общински пазари” ЕООД, със собствени средства в размер на 268 000 евро да извърши изграждане на нов общински  пазар с постоянен статут в зона „З“, площад „Европа“, гр. Русе, с общо заета площ от 172,6 кв. м., съгласно одобрена схема и разрешение за поставяне на Главния архитект на Община Русе, в общински поземлен имот с идентификатор 63427.8.446 и поземлен имот с идентификатор 63427.8.447 по кадастралната карта и кадастралните регистри на гр. Русе.

Точка 4
К.л. 1030 Обявяване на придаваем терен по улична регулация за частна общинска собственост
	Акад. Христо Белоев: Златомира Стефанова
	Г-жа Златомира Стефанова: Благодаря г-н Председател, подкрепям точката нямаше забележки по комисиите.
	Акад. Христо Белоев: Благодаря, няма желаещи за изказване, гласуваме.


КВОРУМ – 49. С 49 „за“, 0 „против“ и 0 „въздържал се“ се приема 
РЕШЕНИЕ № 1022
 
 На основание чл. 21, ал. 1, т. 8 и ал. 2 от ЗМСМА; чл. 6, ал. 1 и ал. 3 от ЗОС; чл. 2, ал. 2 от Наредба № 1 за общинската собственост на Общински съвет – Русе, съобразно предвижданията на ПУП-план извадка-ПР, одобрен със Заповед № РД-01-1635/19.05.2026 г. на Кмета на Община Русе, Общинският съвет реши: 
Обявява 4 кв.м придаваема площ по улична регулация от Поземлен имот с идентификатор №51679.501.2236, находящ се в село Николово, ул. „Перущица“, целия с площ 7 755 кв.м, трайно предназначение на територията: урбанизирана, начин на трайно ползване: За второстепенна улица, придавани към ПИ 51679.501.595, за прилагане на регулацията и образуване на УПИ III-595, в кв. 120 по регулционния план на селото, за частна общинска собственост.
Решението подлежи на контрол и на оспорване по реда предвиден в чл. 45 ЗМСМА, вр. чл. 8, ал. 11 от ЗОС

Точка 5
К.л. 1031 Промяна на характера на собствеността от частна в публична общинска собственост на обекти с административен адрес гр. Русе, ул. „Д-р Петър Берон“ №30
	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател подкрепяме и тази точка. Благодаря ви.
	Акад. Христо Белоев: Заявки за изказване? Мариян Димитров.
	Г-н Мариян Димитров: Уважаеми колеги общински съветници, уважаеми г-н Председател, уважаеми г-н Кмете собствеността ще я променим разбира се от частна в публична. Само че искам да припомня, че когато купувахме този имот освен, че питах кой взе комисионната? Защото се взе решението преди и асансьора тръгна да се прави преди да се вземе решението на Общинския свят. Предупредих няколко пъти, че сградата не е удобна, че няма паркоместа и Вие ме успокоихте и казаха че 3 паркоместа има. Сега на това място се направи осветление, направи се и отсреща започна да се прави паркинг. Зададох Ви 15 въпроса разбира се, че отложихте питането и имате право по Наредбата за да може да ми отговорите септември, когато вече паркинга ще бъде готов. Извинявайте обаче това не Ви прави чест. Благодаря.
	Акад. Христо Белоев: Благодаря, други изказвания? Няма, гласуваме точката.

КВОРУМ – 48. С 39 „за“, 0 „против“ и 9 „въздържал се“ се приема 
РЕШЕНИЕ № 1023
 
 На основание чл. 21, ал. 1, т. 8 и чл. 21, ал. 2 от Закона за местното самоуправление и местната администрация, чл. 6, ал. 2 и ал. 3, във връзка с чл. 3, ал. 2, т.2 от Закона за общинската собственост и чл. 2, ал. 3 от Наредба №1 за общинската собственост на Общински съвет – Русе, Общинският съвет реши:

Обявява обекти с административен адрес гр. Русе, ул. „Д-р Петър Берон“ №30, както следва:
- СОС с идентификатор 63427.2.1947.1.16 по КККР на гр. Русе, с административен адрес гр. Русе, ул. „Д-р Петър Берон“ №30, етаж 1 с предназначение на самостоятелния обект: За офис, брой нива на обекта: 3, с обща разгъната застроена площ на обекта от 655,66 кв. м., от които ниво 1 с площ от 218,24 кв. м., ниво 2 (две) с площ от 195,58 кв. м. и ниво 3 (три) с площ от 241,84 кв. м.;
- СОС с идентификатор 63427.2.1947.1.17 по КККР на гр. Русе, с административен адрес гр. Русе, ул. „Д-р Петър Берон“ №30, етаж 1, с предназначение на самостоятелния обект: За офис, брой нива на обекта: 1 (едно), с площ от 30,64 кв. м.;
- СОС с идентификатор 63427.2.1947.1.14 по КККР на гр. Русе, с административен адрес гр. Русе, ул. „Д-р Петър Берон“ №30, етаж -1, с предназначение на самостоятелния обект: За склад, брой нива на обекта: 1, с площ от 25,00 кв. м.;
- 86,41 / 148,66 идеални части от правото на собственост спрямо СОС с идентификатор 63427.2.1947.1.13 по КККР на гр. Русе, с административен адрес  гр. Русе, ул. „Д-р Петър Берон“ №30, етаж -1, гараж П 1-7, с предназначение на самостоятелния обект: Гараж, брой нива на обекта: 1, целият с площ от 119,36 кв. м., които идеални части, съгласно архитектурен проект, представляват паркомясто 1 с площ от 17,77 кв. м., паркомясто 2 с площ от 15,80 кв. м., паркомясто 3 с площ от 15,80 кв. м. и паркомясто 7 с площ от 20,01 кв. м.,
заедно с 44,822% идеални части от общите части на сградата, прилежащи към обектите и частите от обекта, описани по-горе, и
- 235,45/562 идеални части от правото на собственост спрямо поземлен имот с идентификатор 63427.2.1947, целият с площ от 562 кв. м., трайно предназначение на територията: Урбанизирана, с начин на трайно ползване: Средно застрояване (от 10 до 15 м.),
за публична общинска собственост.



Точка 6
К.л. 1032 Застраховане на социални жилищни имоти – частна общинска собственост 
	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател всяка година предлагаме тези контролни листове, които касаят застраховането на общинската собственост, подкрепям тази точка.
	Акад. Христо Белоев: Благодаря, заявки за изказване няма, гласуваме.


КВОРУМ – 48. С 48 „за“, 0 „против“ и 0 „въздържал се“ се приема 
РЕШЕНИЕ № 1024

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 9, ал. 2 от Закона за общинската собственост, Общински съвет – Русе реши:
Утвърждава Списък на имотите частна общинска собственост – социални жилища, подлежащи на задължително застраховане през 2027 г., срещу застрахователни рискове природни бедствия, земетресения, пожари, в това число измокряне в резултат на авария на водопроводни, отоплителни, канализационни, паропроводни, вентилационни и спринклерни инсталации /РП2/, злоумишлени действия на трети лица, вандализъм, включително и от съседи. 

Точка 7
К.л. 1033  Застраховане на имоти – частна общинска собственост
[bookmark: _Hlk235187238]	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател, уважаеми общински съветници тук застраховките касаят списък 1 и списък 3 от общинското предприятие Управление на общински имоти и 27 броя административни сгради. Благодаря.
	Акад. Христо Белоев: Благодаря, заявки за изказване няма, гласуваме.


КВОРУМ – 49. С 49 „за“, 0 „против“ и 0 „въздържал се“ се приема 
РЕШЕНИЕ № 1025
 
На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 9, ал. 2 от Закона за общинската собственост, Общински съвет – Русе реши:
Утвърждава Списък на имотите, частна общинска собственост, подлежащи на застраховане през 2027 г. срещу застрахователни рискове природни бедствия, земетресения, пожар, в това число измокряне в резултат на авария на водопроводни, отоплителни, канализационни, паропроводни, вентилационни и спринклерни инсталации /РП2, злоумишлени действия на трети лица, вандализъм, включително и от съседи,  включващ: 
1. Списък №1 на общинските жилища за настаняване под наем на граждани с установени жилищни нужди - раздел Б. Къщи – 191 броя (приложение №1);
2. Списък №3 на общинските жилища от резервния фонд – 235 броя (приложение №2);
3. Списък на имоти частна общинска собственост – 27 броя (приложение №3).
 
Точка 8
К.л. 1034 Безвъзмездно прехвърляне на правото на собственост върху имот – държавна собственост, представляващ сграда с идентификатор 63427.11.46.1 по КККР на град Русе, кв. ДЗС, по реда на чл. 54 от Закона за държавната собственост
	Акад. Христо Белоев: Златомира Стефанова.
	Г-жа Златомира Стефанова: Благодаря, уважаеми общински съветници предложението Общината да придобие безвъзмездно правото на собственост върху сградата в квартал ДЗС, улица Чинар с предоставени права на управление на Министъра на земеделието и храните, Селскостопанска академия София за нуждите на Института по земеделие и семезнание „Образцов чифлик“ Русе. Сградата е с отпаднала необходимост и има желание от кметския пълномощник да бъде развита. Молим ви да подкрепите точката. 
	Акад. Христо Белоев: Благодаря, заявки за изказване няма, гласуваме точката.


КВОРУМ – 49. С 49 „за“, 0 „против“ и 0 „въздържал се“ се приема
РЕШЕНИЕ № 1026

 На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл. 8, ал. 1 и чл. 34, ал. 1 от Закона за общинската собственост, във връзка с чл. 6, ал. 1 от Наредба №1 за общинската собственост на Общински съвет – Русе, във връзка с чл.54 от Закона за държавната собственост, Общински съвет – Русе реши:
Дава съгласие Община Русе да придобие безвъзмездно правото на собственост върху сграда с идентификатор 63427.11.46.1 по КККР на гр. Русе, община Русе, област Русе, с административен адрес: град Русе, кв. ДЗС, ул. „Чинар“, със застроена площ от 256 кв. м, брой етажи: 2, предназначение: Административна, делова сграда, предмет на АПДС №6352/29.07.2016 г.,  по реда на чл. 54 от Закона за държавната собственост.
Решението подлежи на контрол съгласно чл. 8, ал. 11 от ЗОС,  във връзка с чл. 45 от ЗМСМА, във връзка с чл. 8, ал. 11 от ЗОС.


Точка 9
К.л. 1035 Продажба на идеални части от имот - частна общинска собственост на собственик на  сграда с отстъпено право на строеж,  по реда на чл. 35, ал. 3 от ЗОС
	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател, подкрепям точката.
	Акад. Христо Белоев: Благодаря, заявки за изказване няма, гласуваме.


КВОРУМ – 49. С 49 „за“, 0 „против“ и 0 „въздържал се“ се приема 
РЕШЕНИЕ № 1027
 
 На основание чл. 21, ал. 2, във връзка с чл. 21,  ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 8, ал. 1 и  ал. 9, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе, заявление вх. №ОИ-10-34/07.04.2026 г.  и извлечение от Протокол №23/14.05.2026 г. на Комисията по общинска собственост, Общинският съвет реши:
1.Допълва годишната програма за управление и разпореждане с имоти общинска собственост за 2026 г. с продажба на  18/230 от 398 идеални части от застроен поземлен имот с идентификатор 63427.4.174  по Кадастралната карта и кадастралните регистри на гр. Русе, Община Русе, с адрес: гр. Русе, ул. „Христо Ботев“ №34, целият с площ от 398 кв.м., трайно предназначение на територията: Урбанизирана, начин на трайно ползване: Ниско застрояване (до 10 м), предмет на Акт №12198/16.12.2025 г. за частна общинска собственост, с прогнозен приход от продажбата в размер на 4 234 евро, без  данъци и такси.         
2.Дава съгласие за извършване на продажба на 18/230 от 398 идеални части от застроен поземлен имот с идентификатор 63427.4.174  по Кадастралната карта и кадастралните регистри на гр. Русе, Община Русе, с адрес: гр. Русе, ул. „Христо Ботев“ №34, целият с площ от 398 кв.м., трайно предназначение на територията: Урбанизирана, начин на трайно ползване: Ниско застрояване (до 10 м), предмет на Акт №12198/16.12.2025 г. за частна общинска собственост в полза на Симеон Костов, срещу заплащане от купувача на цена в размер на 4 234 евро без дължими данъци и такси. Последните са за сметка на купувача.        
  Решението подлежи на контрол и на оспорване чрез Общински съвет – Русе по реда на чл. 45 от ЗМСМА, във връзка с чл. 8, ал. 11 от ЗОС, както и на обжалване в 14-дневен срок от съобщаването му, чрез Председателя на Общински съвет – Русе, пред Административен съд – Русе, по реда на АПК. 

Точка 10
К.л. 1036 Продажба на застроен поземлен имот с идентификатор 63427.4.2214 по Кадастралната карта и кадастралните регистри на гр. Русе, с адрес гр. Русе, кв. „Дружба 2“, ул. „Ракитово“ №32, по реда на чл. 35, ал. 3 от Закона за общинската собственост 
Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател, подкрепям точката.
	Акад. Христо Белоев: Благодаря, заявки за изказване няма, гласуваме.


КВОРУМ – 48. С 47 „за“, 1 „против“ и 0 „въздържал се“ се приема 
РЕШЕНИЕ № 1028
 
 На основание чл. 21, ал. 2, във връзка с чл. 21,  ал. 1, т. 8 от Закона за местното самоуправление и местната администрация, във връзка с чл. 35, ал. 3, чл. 8, ал. 1, чл. 41, ал. 2 от Закона за общинската собственост, чл. 31, ал. 1 от Наредба №1 за общинската собственост на Общински съвет – Русе и извлечение от Протокол №22/11.03.2026 г. на Комисията по общинска собственост, Общинският съвет реши:
Дава съгласие за продажба на застроен поземлен имот с идентификатор 63427.4.2214, съгласно Кадастралната карта и кадастралните регистри на гр. Русе, с адрес гр. Русе, кв. „Дружба 2“, ул. „Ракитово“ №32, с площ от 258 кв.м., трайно предназначение на територията: Урбанизирана, с начин на трайно ползване: Ниско застрояване (до 10 m), описан в АЧОС №12298/05.02.2026 г., вписан под №28, том 4, ДВР 1449, Н.Д. 673, вх. рег. №1499/16.02.2026 г. по описа на Службата по вписвания – Русе, на Нели Парнева на цена 16 507,00 € (шестнадесет хиляди петстотин и седем евро), без включени дължими данъци и такси. Последните са за сметка на купувача. 
Решението подлежи на обжалване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му, респективно подлежи на контрол и на оспорване по реда на чл. 45 от ЗМСМА, във връзка с чл. 8, ал. 11 от ЗОС.

Точка 11
К.л. 1037 Съгласие за промяна на предназначение на поземлен имот с идентификатор 47336.6.49 по КККР на град Мартен, община Русе, област Русе
	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател тук предложението е свързано с предвиждането на действащия ПУП за град Мартен, за разширение на съществуващия гробищен парк. Благодаря ви.	
Акад. Христо Белоев: Благодаря, заявки за изказване няма, гласуваме.


КВОРУМ – 49. С 49 „за“, 0 „против“ и 0 „въздържал се“ се приема 
РЕШЕНИЕ № 1029

На основание чл.21, ал.1, т. 8 и чл. 21, ал. 2 от Закона за местното самоуправление и местната администрация, във връзка с чл. 8, ал. 1 и ал. 9  от Закона за общинската собственост, чл. 25, ал. 3, т. 3 и ал. 5 на същия член от Закона за собствеността и ползването на земеделските земи, съобразно одобрения с Решение №790 по протокол №26/30.10.2025 г., изменено с Решение №907 по протокол №31/26.02.2026 г. на Общински съвет – Русе ПУП на град Мартен, община Русе, област Русе, Общинският съвет реши:
Дава съгласие за промяна предназначението на ПИ с идентификатор 47336.6.49 по КККР на град Мартен, община Русе, област Русе, с площ от 17 250 кв. м., трайно предназначение на територията: Земеделска, начин на трайно ползване: Пасище, предмет на Акт №11092/22.05.2024 г. за публична общинска собственост, вписан под №9, том 17, ДВР 6648, вх. №6782/31.05.2024 г. по описа на Службата по вписвания – Русе, от земеделска в урбанизирана, със съответния начин на трайно ползване за гробищен парк, съобразно предвижданията на действащия ПУП за град Мартен.

Точка 12
К.л.1019 Продажба чрез публичен търг на имот – частна общинска собственост, представляващ Поземлен имот с идентификатор 63427.7.9, ул. „Киев“ 11, кв. Изток, гр. Русе, по реда на чл. 35, ал. 1 от Закона за общинската собственост
	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател този контролен лист беше отложен от предната сесия. Възложихме втора оценка тук виждам, че колегите са ми отбелязали, че е на друг лицензиран оценител, която е в малко по-високо от предишната. Предишната беше 63 501 евро без данъци и такси, втората оценка е на 70 000 евро без дължими данъци и такси. Подкрепяме точката както сме я внесли.
	Акад. Христо Белоев: Благодаря, Деян Недков изказване.
	Г-н Деян Недков: Благодаря г-н Председател, уважаеми г-н Кмет, колеги на предходна комисия по ТУС направих предложение за смяна на цената, сега да не обременявам всички със сметките директно ще премина към решението. В точка 1 от решението се променя с прогнозен приход от продажбата на 63 501 евро, става 133 200 евро. В точка 2 от решението същото цената от 63 501 се променя на 133 200 евро. Благодаря.
	Акад. Христо Белоев: Благодаря, други изказващи се не виждам. Ще подложа на гласуване предложението за промяна. Златомира Стефанова.
	Г-жа Златомира Стефанова: За общинска администрация няма проблем да бъде решението на Общинския съвет в този вид. По-голям приход, разбира се го приемаме.
	Акад. Христо Белоев: Приема се, благодаря. Тогава гласуваме точката с новата цена. Общинска администрацията прие новата цена, гласуваме точката с актуализирана нова цена, 133 200 евро. Гласуваме точката, цената беше приета от администрацията.


КВОРУМ – 45. С 44 „за“, 1 „против“ и 0 „въздържал се“ се приема 
РЕШЕНИЕ № 1030
  На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 на Общински съвет – Русе, Протокол № 23/14.05.2026 г. на КОС, чл. 8, ал. 1 и ал. 9 от ЗОС и заявление за закупуване на имот, Общинският съвет реши:  

1. Допълва годишната програма за управление и разпореждане с имотите – общинска собственост за 2026 г. с продажба на терен, общинска собственост, представляващ поземлен имот с идентификатор 63427.7.9 по Кадастралната карта и кадастралните регистри на град Русе, с административен адрес: гр. Русе, община Русе, ул. „Киев“ № 11, целият с площ от 444 кв.м, трайно предназначение на територията: Урбанизирана, начин на трайно ползване: За търговски обект, комплекс, а съгласно действащия регулационен план на кв. „Изток“, гр. Русе, одобрен със Заповед № РД-01-3786/19.11.2025 г. на Кмета на Община Русе, представляващ УПИ III-9 „за търговия и безвредни производства“ в кв. 684.1, предмет на Акт № 12300/17.02.2026 г. за частна общинска собственост, вписан под №142, том 4, Н.Д. 806, вх.рег. №1767 от 23.02.2026 г. по описа на Службата по вписвания – Русе, с прогнозен приход от продажбата в размер на 133 200 евро (сто тридесет и три хиляди и двеста евро), без дължими данъци и такси.
2. Дава съгласие за откриване процедура за провеждане на публичен търг с явно наддаване за продажба на поземлен имот с идентификатор 63427.7.9 по Кадастралната карта и кадастралните регистри на град Русе, с административен адрес: гр. Русе, община Русе, ул. „Киев“ № 11, целият с площ от 444 кв.м, трайно предназначение на територията: Урбанизирана, начин на трайно ползване: За търговски обект, комплекс, а съгласно действащия регулационен план на кв. „Изток“, гр. Русе, одобрен със Заповед № РД-01-3786/19.11.2025 г. на Кмета на Община Русе, представляващ УПИ III-9 „за търговия и безвредни производства“ в кв. 684.1, предмет на Акт № 12300/17.02.2026 г. за частна общинска собственост, вписан под №142, том 4, Н.Д. 806, вх.рег. №1767 от 23.02.2026 г. по описа на Службата по вписвания – Русе, с начална тръжна продажна цена 133 200 евро (сто тридесет и три хиляди и двеста евро), без дължими данъци и такси.
Дължимите данъци и такси  да се определят след провеждане на тръжната процедура и са за сметка на спечелилият участник-купувач.  
Решението подлежи на контрол и на оспорване чрез Общински съвет - Русе по реда, предвиден в чл. 45 ЗМСМА, във вр. с чл. 8, ал. 11 от ЗОС.


Точка 13
К.л. 1038 Отдаване под наем на имот - частна общинска собственост, за клубно помещение на организация с нестопанска цел
	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател тук става въпрос за……..
Акад. Христо Белоев: Моля за тишина в залата, сигурно са желаещи…… заповядайте……
Г-жа Златомира Стефанова:…… не можах да разбера какво стана, извинявам се…….. просто настана някаква суматоха…..
Акад. Христо Белоев:……..продължаваме работата си…….
Г-жа Златомира Стефанова:….. предлага се помещение частна общинска собственост на улица Фердинанд 3а, това е за Фондация Русчук. Като нов договор, той е изтекъл, предлагаме нов договор по реда на отдаването на имотите под наем. Благодаря.
	Акад. Христо Белоев: Заявки за изказване няма, гласуваме.
	
КВОРУМ – 47. С 46 „за“, 0 „против“ и 1 „въздържал се“ се приема 
РЕШЕНИЕ № 1031
 
 На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба №1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от пет години, като клуб, на Фондация „Русчук“, ЕИК 176059600, помещение с номер 6, с обща полезна площ от 21,50 кв.м, представляващо част от самостоятелен обект в сграда с идентификатор по КККР на гр. Русе 63427.2.5512.1.10, с трайно предназначение на самостоятелния обект – за офис, брой нива на обекта – едно, разположен в сграда №1, находяща се в поземлен имот с идентификатор по КККР на гр. Русе 63427.2.5512, с административен адрес гр. Русе, ул. „Фердинанд“ №3А, ет. 3, предмет на АЧОС №6675 от 09.04.2012 г., срещу заплащане на месечна наемна цена в размер на 12,00 евро без включен ДДС.

Точка 14
К.л 1039 Отдаване под наем на имоти - частна общинска собственост, за клубни помещения на организации с нестопанска цел
	Акад. Христо Белоев: Златомира Стефанова, моля за тишина в залата. Златомира Стефанова.
	Г-жа Златомира Стефанова: Изчаквам да се успокоят малко емоциите…….уважаеми общински съветници предлагат се четири общински имота, които да бъдат отдадени под наем на Сдружение на съюз на пенсионерите. Срокът за договорите е изтекъл и организацията желая да продължи при същите условия да се сключат нови договори за пет години. Благодаря ви.
	Акад. Христо Белоев: Благодаря, заявки за изказване няма, гласуваме.


КВОРУМ – 49. С 49 „за“, 0 „против“ и 0 „въздържал се“ се приема 
РЕШЕНИЕ № 1032
 
 	На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:
1. Дава съгласие да се отдаде под наем за срок от пет години, като клуб на Сдружение „Съюз на пенсионерите – регион Русе“, ЕИК 205588591, недвижим имот, представляващ стая №1, с площ 26,40 кв. м., представляваща част от самостоятелен обект в сграда с идентификатор по КККР на гр. Русе 63427.2.5512.1.11, със застроена площ на целия самостоятелен обект – 138,43 кв. м., с предназначение на самостоятелния обект – за офис, брой нива на обекта – едно, намиращ се в сграда №1, с предназначение – сграда със смесено предназначение, разположена в ПИ  с идентификатор по КККР на гр. Русе 63427.2.5512, с административен адрес: гр. Русе, бул. „Фердинанд“ №3-А, ет. 4, предмет на АЧОС №6675 от 09.04.2012 г., срещу заплащане на месечна наемна цена в размер на 15,00 евро без включен ДДС;
2. Дава съгласие да се отдаде под наем за срок от пет години, като клуб   на Сдружение „Съюз на пенсионерите – регион Русе“, ЕИК 205588591, самостоятелен обект в сграда с идентификатор по КККР на гр. Русе 63427.6.125.1.18, със застроена площ на самостоятелния обект 43,56 кв. м., с предназначение на самостоятелния   обект – друг вид самостоятелен обект в сграда, брой нива на обекта – едно, намиращ се в сграда №1, с предназначение – жилищна сграда – многофамилна, разположена в ПИ с идентификатор по КККР на гр. Русе 63427.6.125, с административен адрес: гр. Русе, кв. „Чародейка“ – Г – Юг“, ул. „Тодор Икономов“ №1, бл. 213, вх. 1, ет. 0, предмет на АЧОС №11607 от 15.01.2025 г., срещу заплащане на месечна наемна цена в размер на 17,00 евро без включен ДДС;
3. Дава съгласие да се отдаде под наем за срок от пет години, като клуб     на Сдружение „Съюз на пенсионерите – регион Русе“, ЕИК 205588591, сграда   с идентификатор по КККР на гр. Русе 63427.7.634.19, със застроена площ 176,00 кв. м., предмет на АЧОС №8563/23.03.2018 г. и сграда с идентификатор по КККР на гр. Русе 63427.7.634.24, със застроена площ 47,00 кв. м., предмет на АЧОС №8562/23.03.2018 г., с обща застроена площ 223,00 кв. м., с предназначение на двете сгради – сгради за култура и изкуство, брой етажи – един, разположени в ПИ    с идентификатор по КККР на гр. Русе 63427.7.634, с административен адрес: гр. Русе, ул. „Родопи“ №9, срещу заплащане на обща месечна наемна цена в размер на 67,00 евро без включен ДДС;
4. Дава съгласие да се отдаде под наем за срок от пет години, като клуб    на Сдружение „Съюз на пенсионерите – регион Русе“, ЕИК 205588591, част от самостоятелен обект в сграда с идентификатор по КККР на гр. Русе 63427.2.3365.1.3, представляваща помещение №1, с площ 88,50 кв. м., със застроена площ на целия самостоятелен обект 142,30 кв. м., с предназначение на самостоятелния обект – за търговска дейност, брой нива на обекта – едно, намиращ се в сграда №1,   с предназначение – сграда със смесено предназначение, разположена в поземлени имоти с идентификатори по КККР на гр. Русе 63427.2.2783 и 63427.2.3365,   с административен адрес: гр. Русе, пл. „Александър Стамболийски“, ет. -1, предмет на АЧОС №7487 от 14.08.2015 г., срещу заплащане на месечна наемна цена в размер на 38,00 евро без включен ДДС.

Точка 15
К.л. 1040 Провеждане на публичен търг с явно наддаване за отдаване под наем на част от терен - публична общинска собственост, за разполагане на преместваем обекти по чл. 56 от ЗУТ 
	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател предлага се провеждане на публичен търг с явно наддаване за два обекта. Единият е за павилион в жк. Дружба 3, другият е точка за мобилна каравана за продажба на храна в Дружба 1, срокът е пет години. Благодаря ви. 
	Акад. Христо Белоев: Благодаря, заявки за изказване няма, гласуваме точката.

КВОРУМ – 49. С 49 „за“, 0 „против“ и 0 „въздържал се“ се приема 
 РЕШЕНИЕ № 1033
 
 На основание чл. 21, ал. 2, във връзка с чл. 21, ал. 1, т. 8, чл. 52, ал. 5, т. 2 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1 и т. 30.3, ал. 2, чл. 3 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:
Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:
1. Част от терен - публична общинска собственост - за поставяне на преместваем обект – мобилна каравана за продажба на храна, с размери 4,20/2,00 м. и заета площ 8,40 кв. м, т. 4059 от „Обща схема на преместваеми обекти по чл. 56, ал. 1 и 2 и чл. 57 от ЗУТ и Наредба №7 на Общински съвет – Русе на територията на гр. Русе, обслужващи търговията“, разположена в поземлен имот – публична общинска собственост с идентификатор по КККР на гр. Русе 63427.4.345, намиращ се пред УПИ VII-2933, кв. 850, ж. к. „Дружба-I“, бул. „Васил Левски“, по плана на гр. Русе, с начална тръжна месечна наемна цена – 160,00 € (Сто и шестдесет евро) без включен ДДС.
	2. Част от терен - публична общинска собственост за поставяне на преместваем обект – павилион за търговска дейност, с площ от 7,75 кв. м, в гр. Русе, ж.к. „Дружба-3“, кв. 593, ул. „Даме Груев”, пред бл. №10, т.5006 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 45,00 € (Четиридесет и пет евро) без включен ДДС.

Точка 16
К.л. 1041  Отдаване под наем на имот - частна общинска собственост, за клубно помещение на организация с нестопанска цел
	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател, уважаеми общински съветници тук става дума за Сдружение Смело сърце, досегашния договор е изтекъл и те молят Общинския съвет да продължи за още 5 години наема. Благодаря.
	Акад. Христо Белоев: Благодаря, заявки за изказване няма, гласуваме.


КВОРУМ – 49. С 47 „за“, 0 „против“ и 2 „въздържал се“ се приема 
РЕШЕНИЕ № 1034
 	На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:
1. Дава съгласие да се отдаде под наем за срок от пет години, като клуб на Сдружение „Смело сърце“, ЕИК 175775358, недвижим имот, представляващ помещение №1 и санитарен възел, с обща площ от 29,87 кв. м., същото част от самостоятелен обект в сграда с идентификатор по Кадастралната карта и кадастралните регистри на гр. Русе 63427.2.2601.16.26, с предназначение на самостоятелния обект – за делова и административна дейност, брой нива на обекта – едно, със застроена площ на самостоятелния обект в сграда 54,31 кв. м., разположен на първи (партерен) етаж в сграда №16, находяща се в поземлен имот с идентификатор по Кадастралната карта и кадастралните регистри на гр. Русе 63427.2.2601.16, с административен адрес: гр. Русе, ул. „Борисова“ №99, ет. 0, предмет на АЧОС №6950 от 18.04.2013 година, срещу заплащане на месечна наемна цена в размер на 11,00 евро без включен ДДС.

Точка 17
К.л. 1042 Приемане на Наредба за изменение и допълнение на Наредба № 16 на Общински съвет – Русе, във връзка с промяна на цени на билети за събития
	Акад. Христо Белоев: Енчо Енчев.
	Г-н Енчо Енчев: Уважаеми г-н Председателю, уважаеми общински съветници поддържаме направеното предложение за приемане на Наредба за изменение и допълнение на Наредба № 16 на Общински съвет Русе, във връзка с промяната на цените на билети на събития. На постоянните комисии по култура и на някои от другите комисии се направиха някои предложения от г-н Дяков и от г-жа Даневска, вследствие на което ние депозирахме допълнително в Общинския съвет, сигурно сте видели, едно допълнение, което ми позволете да прочета: В чл.59, ал.1, т.31 се изменя така, т.31 входни билети за дейност на сценични изяви осъществявана от Клуба на дейците на културата от 5 евро до 30 евро брой. До предложението на администрацията първоначално беше за 40 евро, а за ученици и пенсионери до 50% от цената на билета. И чл. 59, ал.1, т.48  се изменя така, т.48.7 входни билети за концерти на Общински духов оркестър Биг Бенд Русе от 5 евро до 30 евро брой, а за ученици и пенсионери до 50% от цената на билета. Тук е и г-н Мариян Савов ако имате въпроси към него……. 
	Акад. Христо Белоев: Благодаря, Орлин Дяков изказване.
	Г-н Орлин Дяков: Г-н Председател, г-н Кмет, колеги мое беше предложението от 40 да падне на 30 евро и във времето и в това, което разсъждавах по това, което има да се случва с така наречените сценични изяви благодаря, че приехте и уточнихте. Според мен трябва да се върне цената от 40 евро, ще го обясня по най-простия начин, това са прости числа няма да ви отнемам много време. Ако ние имаме максимална цифра 40 евро, то значи ние може да каним по-скъпо платени творци. Ако имаме 30 евро ние не можем да каним такива хора. Сметката е проста залата на Доходно здание е 600 места при пълняемост 100%, а тя никога не е толкова, ние имаме 18 000 евро при максимална цена, в другия вариант имаме 32, съответно 24, извинявайте, да 24. Което означава, че ние можем да поканим наистина по-скъпи творци с по-високи хонорари. Самите хора от администрацията казаха, че заедно  с всичко останало така и хонорарите на актьорите и на певците са се вдигнали доста. Принципите са следните за да се покани един артист, творец, певец какъвто и да е Общината поема ангажимента да му плати и хонорара. И съответно търси някаква възвръщаемост, при условие, че ние наистина имаме 30 евро Общината не би могла да си позволи хонорар по-висок от 15,16 поне така мога да сметна аз. При 40 евро то тук говорим за от 20 000 евро нагоре хонорари, затова наистина колеги да така е може би е по-социално,  въпреки че не знам какво му е социалното, който няма да си купи от 30 и той няма да си купи от 40 евро билет, който няма да отиде на нещо от 30 евро, няма и да отиде и на нещо от 40. Но истината е че някой ден ние трябва да махнем горната ставка на тези билети и това е най-разумното решение. Причината е че по този начин, извинете, ние освобождаваме хората които правят тази организация да канят и да намират все по-добри и по-добри творци. Доколкото успяхме да разберем по закон трябва да има и долна и горна граница и няма как да махнем горната граница. Да това е колеги и аз предлагам предложението, да благодаря за това, че сте приели всичко останали неща, за сценични изяви, за намалението което е написано вътре, което не беше записано сега вече е записала 50% отстъпка за всички, за определените категории. И да допълня нещо решили сме с г-н Добрин Райчев за септемврийска сесия да вкараме един материал за цените на всички любителски състави от общинските центрове. Там цари една жестока драма, защото по Правилник и по Наредба № 16 е 5 лв. въобще не е съобразено с нищо и ние трябва да направим такава промяна. Освен ако дотогава както ме уведомиха не влезе чисто нова Наредба, която се работи сега, чисто нова Наредба № 16 тъй като е ясно на всички, че Наредба № 16 е много кърпена. Но ако това не се случи септември тези хора се измъчват, защото смятат на 5лв., получава се някакво 1,54 евро и някакви такива неща. Има счетоводителки, които се страхуват да правят някакви неща и настъпва някакъв тотален хаус. Затова ние ще подготвим още една промяна временна за да могат тия хора наистина да правят изявите си на спокойствие. Благодаря ви, та предложението ми е……. 
	Акад. Христо Белоев:….да върнем…..
	Г-н Орлин Дяков:……да стане 40 евро максималната цена. Благодаря….
	Акад. Христо Белоев: Благодаря, Деян Герасимов реплика.
	Г-н Деян Герасимов/реплика/: Благодаря ви г-н Председател под формата на реплика да допълня г-н Дяков, тъй като да всички чакаме Наредба 16 го изговорихме тези неща на Комисия по култура. И всъщност всичките се съгласихме, че има едно животно наречено пазар и така или иначе ние не може да го пренебрегнем и каквато и горна граница да сложим в крайна сметка той определя кой, какво би посетил и на каква справедлива според него цена. А това което е важно да се доуточни във връзка с новата Наредба 16 е че в сегашното Наредба 12 има един член, който много ясно казва, че поне веднъж годишно администрацията е длъжна да представя подробен анализ на този тип цени на услуги. И ако такъв анализ наистина бива, аз съм трета година общински съветник не съм виждал такъв анализ може би колегите е от по-отдавна мога да кажат дали се виждали. Той си представя поне веднъж годишно и или при промени. На базата на един такъв анализ бихме могли да разглеждаме в подробност подобни събития от различен характер за да можем да изградим мнение и информирано решение, да вземем на база данни. Това е най-чистият вариант не случайно законодателя в тази зала някога се е сетил да го включи като точка в Наредбата. Така че аз апелирам и преди новата Наредба да бъде представена или с нея с представянето на новата Наредба такъв наистина сериозен анализ да бъде представен. Благодаря ви.
	Акад. Христо Белоев: Благодаря Герасимов, дуплика г-н Дяков.
	Г-н Орлин Дяков/дуплика/: Аз доколкото разбрах в Комисията по култура администрацията се съгласи с подобен анализ, защото наистина един подобен анализ би определил стратегията оттук нататък с ценообразуването. Той ще ни даде ясна представа колко, каква цена може да понесе града казано просто. Спора беше кога да се случи това нещо, дали да бъде в началото на годината януари месец или да бъде лятото, когато всъщност активния сезон е приключил и може да има някаква наистина остойностяване на събитията, които са се случили. Чакаме просто администрацията да ни каже кога ще се случи тоя анализ и кога ще ни бъде представен. Благодаря ви.
	Акад. Христо Белоев: Благодаря, Мариян Димитров изказване.
	Г-н Мариян Димитров: Уважаеми колеги общински съветници, уважаеми г-н Председател, уважаеми г-н Кмете винаги когато стане въпрос за евро и за инфлация предизвикана от еврото се намира някой да стане в залата и да каже, че групата на Възраждане сме популисти и че спекулираме с тази тема. Затова искам да ви прочета мотивите в материала, който ни е предложен за гласуване, който е подписан, изготвен от екип, подписан от Кмета. Има едно такова изречение: „…с въвеждането на еврото се констатира общо покачване на цените в икономиката, което засяга и услугите в сектора на културата…..“ Ако някой каже че аз съм популист? Популиста е къде е до мене, който е подписал материала, нали, внимавайте. Така за 10 години е натрупана инфлация 61%, 61.1% гледам обаче цените, които предлагаме и първоначалния вариант, аз не съм видял разбрах сега, че има корекция, но смятал съм го на първоначалния вариант за минималната цена от 1 на 3 евро има 300% инфлация. Не знам дали е функция на еврото, това е въпрос на икономистите да го изчисляват. А за максималната има 400% инфлация това което предлагаме, предлагаме от 20 лв. от 10 евро на 40 евро. И понеже и в комисията, комисиите дискутирахме тези въпроси културата е нещо много хубаво, но тя не е за така само за един елитарен кръг в Община Русе, тя има социални функции. Корекцията която сте въвели за пенсионери и ученици я приемам и от името на групата правя следното приложение: в параграф 1 на проекта за решение относно чл.59, ал.1, т.31 текста за предложение за решение входните билети за дейност осъществявана в Клуба на дейците на културата от 5 евро да се замени с текста от 1евро или 2лв. или 1 евро. Нека да дадем по-голям диапазон на тези, които решават да определят цените, защото може да има събития, които …….. просто само да има запазено място, 1 евро може да запази мястото. Същото подобно предложение правим с параграф 2 на проекта относно чл.59, ал.1, т.48.7 входните билети за концерта на Общинския духов оркестър от 5 евро да се замени с текста от 1 евро. И сега ви давам предложението, благодаря.
	Акад. Христо Белоев: Нора Стоянова реплика, след това Орлин Дяков реплика.
	Г-жа Нора Стоянова/реплика/: Та г-н Димитров позволявам си да ви направя реплика, тъй като смятам че с това предложение не правим културата за така, че да е за определена елитарна група в града ни. Както и не актуализираме само цена на билет в евро, ние правим едно осъвременяване на ценовата рамка, която не е бутана от десетилетие и не отговаря на съвременните икономически условия, както и на културните изисквания. И с това което се предлага аз вярвам, че ние може да дадем на русенци един активен, качествен и разнообразен културен живот в града. Благодаря.
	Акад. Христо Белоев: Благодаря, Орлин Дяков реплика.
	Г-н Орлин Дяков/реплика/: Г-н Димитров ако този който си купи билет от 1 евро е пенсионер какво ще стане? …50 цента, кое в моята работа струва 50 цента, защото аз това работя. Кое в това което върши Духовия оркестър струва 50 цента? Дайте да уважаваме, дайте да уважаваме тия хора, дайте да уважим тяхната работа и на Клуба на културните дейци и Мариян Савов е тука. Кое в нашата работа струва 50 цента? Извинявайте обидно е. Дайте да ги мислим, този популизъм, популизъм, но дайте го мислим това малко. Благодаря ви.
	Акад. Христо Белоев: Мариян Димитров дуплика, я пак натисни да видим. Трябва по време на изказване, като има реплики и дуплики не може да работи май системата.
 Г-н Мариян Димитров/дуплика/: Колеги аз не разбрах г-жа Стоянова какво искаше да ми каже, къде беше репликата? Г-н Дяков го разбрах обаче нали това е един диапазон от 1 евро до 40 евро. Кой ви кара да определяте цена от 1 евро, може да определите цена от 5 евро, от 10 евро и тогава няма да е 50 цента, туй за което ми говорите. Обаче ако има някакъв безплатен концерт, както сега в момента се дават такива и хората искат да имат места в залата 1 евро запазва мястото, това една възможност, това не е обида към никого. И хората могат да си изберат тези, които определят цената може да си изберат и друга цена, която заслужава това за което ми говорите, това което заслужава Духовия оркестър. Аз не виждам някакво противоречие просто даваме по-голяма възможност на тези, които решават какво да направя с цените на билетите. 
	Акад. Христо Белоев: Галичка Николова. Хайде да заемем местата в залата.
	Г-жа Галичка Николова: Най-после след дълги усилия ми дойде реда, благодаря. Значи колеги аз мисля, че е несериозно да се правят каквито и да е предложения за промени на цени. И ние всички сме „за“ културата и сме за реалната оценка на културата, но без да има икономически анализ, без да има ценообразуване ние такава цена не можем да приемем и да гарантираме, че е реална. Или можем да минем в двете крайности или да не оценим или да надценим актьори, певци, гости и така нататък. Мисля че преди да минем към гласуване ние трябва да огледаме един икономически анализ и тогава да вземем решение. Благодаря.
	Акад. Христо Белоев: Енчо Енчев.
	Г-н Енчо Енчев: Уважаеми общински съветници като представител на администрацията аз приемам това, което каза г-н Дяков и предложението което той направи, но не приемам другото предложение съответното на г-н Димитров. Когато се определят цени дори минимални цени те не могат да бъдат по-ниски от разходите, които имат организаторите на съответното събитие. Мисля, че са достатъчно ниски и г-н Дяков достатъчно добре каза, че в края на краищата при 5 евро начална цена с 50% намаление за пенсионери, цената е абсолютно достъпна и уважителна за труда на всички. Така че аз ви моля по този начин, по който в момента е направено предложението с изменението което г-н Дяков докладва, така да бъде прието. Благодаря.
	Акад. Христо Белоев: Благодаря, няма други заявки за изказване, преминаваме към гласувания. Първо гласуваме предложението на Мариян Димитров да бъде заменено от 5 евро на 1 евро и в параграф 1 и в параграф 2 по един и същ начин. Да това е минималната цена на входния билет, гласуваме.

КВОРУМ – 44. С 6 „за“, 19 „против“ и 19 „въздържал се“ не се приема предложението. 
	Акад. Христо Белоев: Гласуваме основния текст, така както беше дискутиран с приетото предложение на г-н Дяков.

КВОРУМ – 47. С 45 „за“, 0 „против“ и 2 „въздържал се“ се приема 
РЕШЕНИЕ № 1035
 
 На основание чл. 79 от АПК, във вр. с чл. 28, ал. 2 от ЗНА, чл. 21, ал. 2, във връзка с чл. 17, ал. 1, т. 5 от ЗМСМА, чл.6, ал. 2, чл.7, ал. 1,  чл.8, ал. 1, т.1 - т. 3 и чл. 9 от ЗМДТ, Общински съвет - Русе реши:
Приема Наредба за изменение и допълнение на Наредба № 16 на Общински съвет – Русе за определянето и администрирането на местните такси, цени на услуги и права на територията на Община Русе, със следното съдържание:
§ 1. Чл. 59, ал. 1, т. 31, се изменя така:
„т. 31 „Входни билети за дейност за сценични изяви, осъществявана от Клуба на дейците на културата – от 5,00 евро до 40,00 евро/бр., а за ученици и пенсионери – до 50% от цената на билета“.
§ 2. Чл. 59, ал. 1, т. 48., се изменя така:
„ т. 48.7 „Входни билети за концерти на Общински духов оркестър – Биг Бенд Русе – от 5,00 евро до 40 евро/бр., а за ученици и пенсионери – до 50% от цената на билета“


Точка 18
К.л. 1043 Отчет на 65. МФ “Мартенски музикални  дни” Русе 2026
	Акад. Христо Белоев: Енчо Енчев.
	Г-н Енчо Енчев: Благодаря г-н Председателю, уважаеми дами и господа предлагам на вашето внимание проект на отчет за емблематичния за нашия град Фестивал Мартенски музикални дни и неговото 65 издание през 2026 година. След разискванията в Постоянната комисия по култура и религиозни въпроси бе предложено да бъде изменено предложението за решението както следва: приема отчета на 65-то издание на Международния фестивал мартенски музикални дни през 2026 година за проведените към датата на изготвянето концерти и събития. Това е необходимо предвид факта, че дългоочакваният концерт на световноизвестния цигулар Ара Маликян е отложен за 10 октомври и след провеждането на концерта ние ще внесем едно допълнително, една допълнителна информация …….. за да може отчета да бъде пълен. Благодаря за вниманието. 
	Акад. Христо Белоев: Благодаря, Орлин Дяков изказване.
	Г-н Орлин Дяков: То няма точки за култура ама като се наредят, да. Искам само кратко да ви кажа, че на последната Комисия по култура беше поканен и Димитър Косев- новия артистичен директор на Мартенски музикални дни. Ние проведохме с него един много бих казал ползотворен разговор, разбрахме се тези срещи да станат регулярни. Както, че формата Фондация на Мартенски музикални дни е най-подходяща за да може да бъде освободен фестивала от всякакви, айде най-общо ще го кажа ограничения. Надявам се да се тръгне в тая посока, защото това ще даде възможност на събиране на екип, за който говоря от 2 години, ще даде възможност за много по-широка работа кандидатстване по програми, по проекти и много повече свобода в действието. Казвам че се надявам това да се случи, иначе в г-н Косев видяхме амбиция, видяхме желание млад човек и се надявам нещата да тръгнат напред и нагоре. Благодаря ви.
	Акад. Христо Белоев: Благодаря, няма други заявки за изказване, гласуваме точката.

КВОРУМ – 44. С 44 „за“, 0 „против“ и 0 „въздържал се“ се приема 
РЕШЕНИЕ № 1036
 
 	На основание чл. 21, ал. 2, във връзка с чл.21, ал.1, т.6 и с чл.17, ал.1, т.5 от ЗМСМА Общинският съвет реши:

1. Приема отчета на 65-ото издание на МФ „Мартенски музикални дни“ през 2026 г. за проведените към датата на изготвянето му концерти и събития.


Точка 19
К.л. 1044 Определяне на представител на Община Русе в Българската фестивална асоциация
[bookmark: _Hlk235436616]	Акад. Христо Белоев: Енчо Енчев.
	Г-н Енчо Енчев: Благодаря, уважаеми общински съветници с решение 414 прието с протокол № 18 от 13 декември 2012 година Общински съвет Русе е дал съгласие Община Русе да стане член на Българската фестивална асоциация, като със своето решение е определил и представителите на Общината. Българската фестивална асоциация е неправителствена организация, която има за цел създаване и поддържане на благоприятна среда за развитие на фестивалите в България. Досегашни членове на фестивалната асоциация бяха бившия директор на Дирекция хуманитарни дейности г-жа Ирена Петрова и г-жа Ива Чавдарова понастоящем дългогодишен началник на Отдел култура и ръководител на Фестивала Мартенски музикални дни. Предвид пенсионирането на г-жа Чавдарова предлагам наш представител в Българската фестивална асоциация да бъде г-жа Миглена Войнова, експертът в Отдел култура в периода 1996-2014 година и от 2024 година началник - отдел култура, духовно развитие и изкуство. Благодаря.
	Акад. Христо Белоев: Благодаря, няма заявки за изказване, гласуваме точката.


КВОРУМ – 43. С 43 „за“, 0 „против“ и 0 „въздържал се“ се приема 
РЕШЕНИЕ № 1037
На основание чл.21, ал.2, във връзка с чл.21, ал.1, т.15 и с чл.17, ал.1, т.5 от ЗМСМА, Общинският съвет реши:

1. Определя за представител на Община Русе в Българската фестивална асоциация Миглена Войнова – началник-отдел „Култура, духовно развитие и изкуство“ при Община Русе.


Точка 20
К.л. 1053 Приемане на Правилник за устройството и дейността на Международен младежки център – Русе
	Акад. Христо Белоев: Борислав Рачев.
	Г-н Борислав Рачев: Благодаря г-н Председателю, уважаеми г-н Кмет, уважаеми Общински съвет, колеги както знаете приключи ремонта на бившия Дом на учителя на едно страхотно място, една страхотна локация в нашия град. Като нашето намерение, нашето желание е тази сграда да бъде изпълнена с живот, с млади хора, с активности както на локално, на национално така и на международно ниво. Правилника който е представен на вашето внимание е стоял в едномесечният срок за обсъждане, като са постъпили предложения от организация Българските скаути, от г-н Илиан Георгиев гражданин на град Русе също така и предложения, които бяха по комисиите от общински съветници. Това което касае Правилника и е правилно според нас е намерило своето място е залегнало в Правилника, който е представен на вашето внимание. При въпроси сме готови да отговорим. Благодарим ви. 
	Акад. Христо Белоев: Благодаря, Деян Герасимов изказване.
	Г-н Деян Герасимов: Благодаря ви г-н Председател от името на група вземам изказването. Уважаеми съграждани, медии, представители и уважаеми колеги започвам с това, че в известна, в голяма степен съм убеден, че всички в тази зала подкрепихме проекта още при кандидатстването, инвестицията в сградата. Всички съм сигурен, че искаме този център да бъде успешен и сме щастливи, че имаме една реставрирана емблематична сграда и фасада и в нея се надяваме да наистина да заживее нов живот, защото това е инвестиция в младите хора на Русе и никой не спори с това. И сега ще подкрепим следващата логична стъпка, надявам се. Преди няколко месеца отправих поредица от питания относно проекта и изграждането, защото проекта е за създаване на Международен младежки център, не за ремонт на сграда, разбира се. В получените отговори беше посочено, че сформиран екип, който разработва концепция за неговото развитие и тя е на финален етап. Посочено беше още нещо важно, че се работи по модел за устойчиво финансиране чрез Национални Европейски програми така, че дейността му да не разчита изцяло на общинския бюджет, прекрасно. В предложената докладна, а сега имаше доста различен подход и така на заседанието на Комисия по култура получихме различно послание, че подобна концепция на този етап вече не е необходима, тъй като екипа на Общинския Младежки дом при обединяването носи със себе си институционалната памет, опит и експертност и това е напълно достатъчно. Разбира се ние по никакъв повод не спорим с това изявление, но тези разминавания за мен стана кристално ясно, че обединяването е идея скорошна и ресорния кмет дори все още се ориентира в ситуацията. Не споря кое е правилно, макар моето обосновано мнение да е че обръщаме логиката, тя трябва да е определили сме някакъв обществен проблем, имаме визия как да го решим, поставяме си цели, измерими показатели. След това предлагаме структура, Правилник, необходим екип, ръководства и тогава назначения. Мисля че сме го обърнали този ред, но по-важното е че Общинския съвет все още не е видял този така необходим документ, който ясно да показва накъде ще се развива тази нова институция.  В Правилника подробно са разписани структурата, правомощията на директора, организацията на работа и финансирането, но в същото време виждаме че към момента то ще бъде изцяло за сметка на общинския бюджет. Разкриват се нови щатни бройки, а възможността за външно финансиране все още е добро и правилно намерение, но не е реално осигурен такъв ресурс казано по-просто външното финансиране е намерение, а пък общинското е факт. А това разбира се не е аргумент срещу центъра, но е аргумент Общинския съвет да изисква още по-голяма яснота, защото Общината поема дългосрочен финансов и организационен ангажимент. И е нормално да знаем не само как ще се управлява сградата и кой ще назначава служители при обществени резултати очакваме. Ще можем да кажем че центъра е достигнал повече млади хора, привлякъл е международни партньорства, осигурил е и повече възможности за доброволчество, образование и гражданско участие. Сегашния Правилник директорът има широки и оперативни, кадрови и финансови правомощия, но не е предвиден ясен механизъм за стратегическо планиране и отчитане на постигнатите резултати пред Общинския съвет. В тази връзка имам следното предложение, което смятам че не е нужно да престоява един месец и не е концептуална промяна в Правилника, а именно предлагам в проекта за решение да бъде създадена трета точка със следния текст: „възлага на Кмета на Община Русе в срок до три месеца от влизане в сила на настоящото решение да представи пред Общински съвет Русе програма за развитие на Международен младежки център Русе за период не по-малък от три години, съдържаща стратегически цели, основни приоритети, очаквани резултати, показатели за тяхното изпълнение, модел за финансова устойчивост и механизъм за ежегодно планиране и отчитане на дейността“. Смятам, че това е следващата логична стъпка, защото така ще дадем на бъдещия директор, приключвам, ясна рамка, по която той да работи. Общинският съвет от своя страна ще има възможност да проследява развитието на центъра, не само през бюджета и през постигнатите резултати. И ако по този начин се наложи ще можем и да усъвършенстваме Правилника и да въведем още по-ясни механизми, но този път на базата на нали на нещо реално, на данни. Тъй като Правилникът казва как ще работи тази институция, а пък програмата показва накъде тя иска да се развива. Благодаря ви колеги.
	Акад. Христо Белоев: Благодаря, Елена Тодорова от името на Кмета.
	Г-жа Елена Тодорова: Може би е станало някакво неразбиране на комисиите никой не заявявал, че няма да има концепция и стратегически документи. Това което се случва е в момента проекта е в финален етап на изпълнение и тези документи се обработват вече във финалния им вид, след което ще бъдат публично достъпи. И те както казахте са част от проекта, който е за изграждане на капацитет на Младежкия център. Това не сме го оспорвали, а по отношение на финансирането на комисии няколко пъти и зам.-кмета разясни, че към настоящия момент се кандидатствали с проектно предложение и сме одобрени за финансиране в размер на 75 000 евро част, от които ще бъдат за покриване на числения състав, с който се увеличава щатната численост на персонала на Младежкия център. По отношение на документите на програмата и на комисии изразих съгласие с това, което Вие изложихте, но това е предмет на други документи, а не е на Правилника който трябва да уреди устройствения статут на центъра. 
	Акад. Христо Белоев: А по направеното предложение за 3 точка за изготвяне на програма за развитие на центъра?
	Г-жа Елена Тодорова: Съжалявам ако може само да допълня от вчерашното предложение, което входирахме предполагам, че това вече ще е четвърта точка поред, а не трета. И такава програма към настоящия момент се разработва в рамките на изпълнението на проекта. С приключването на проекта всички документи ще бъдат представени, така че не мисля че е предмет на предложението за Правилник…… 
	Акад. Христо Белоев: Ако се разработва такава програма…..
	Г-жа Елена Тодорова:….това не е свързано с устройствения статут на Младежкия център, ще бъде последващ акт който няма според мен лично място в това решение.
	Акад. Христо Белоев: Да, г-н Герасимов.
	Г-н Деян Герасимов: Благодаря г-н Председател аз също казах, че няма отношение към устройственият Правилник, разбира се но не пречи според мен да бъде част от това решение. Защото този екип е назначен вече почти една година и аз смятам, че от днешна, от влизане в сила на решението три месеца е един абсолютно нормален срок в който тази концепция да бъде представяна. Още повече на комисии казахте, че ще има промени в част от хората по проекта ще бъдат освободени, друга част може би ще бъдат задържани. Като цяло щатните бройки на сегашния Общински Младежки дом ще са повече, така или иначе е редно и новия екип да се запознае с работата, която е свършена до момента. Да каже приема ли е да представя един нов план за развитие на тази структура така, че аз оставям моето предложение. Смятам че адекватно Вие казахте, че се разработва аз го имам в отговора ви, но така или иначе не сме го видели. Поисках да видя поне какво е досега изготвено като концепция, не беше изпратено. Прощавайте че съм объркал коя точка е подред, защото това което вчера сте входирали ми е убягнало. Благодаря ви.
	Акад. Христо Белоев: Росица Георгиева изказване.
	Г-жа Росица Георгиева: Уважаеми г-н Кмет, уважаеми г-н Председател, уважаеми колега общински съветници аз наистина се обърках, защото не мога да разбера ние предмет на това решение приемане на правилник и преобразуване на Общински Младежки дом Русе или всички съпътстващи документи, които трябва да се изработят. Концепция за развитие на Международния младежки център, които са резултат и процес от проекта по който сте кандидатствали за възстановяването на сградата и за създаване на Международен младежки център. Ако това са две различни неща? Не намирам за релевантно такова внасяне в проекта за решение. Защо не го намирам за такова? Може би голяма част от вас знаят, че в Русе съществува Общински Младежки дом и Общински център за култура и изкуство. Всички те работят по свои правилници и този така наречен Международен младежки център, който подкрепям неговото създаване трябва да бъде уеднаквен по отношение на своя правен статус. Както създаването на Международния младежки център, в който ще се влее Общинския младежки център и това е резонно, защото издържането на такива общински структури е върху бюджета. Нормално е след като имаме Международен младежки център част от дейностите, които се изпълняват и то твърде успешно да влязат в него. Аз също подкрепям вашето предложение за това да бъде изработена подробно програма за развитието на този младежки център, да бъде предоставена и съгласувана, но мисля че тя не е в това предложение. Освен това когато обаче започнем да го правим трябва да представим на погледа на всички общински съветници сега съществуващите програми, защото по какво ще се различава той като е международен и към него имаме особен поглед към тези, които съществуват към момента. И мисля че това е въпрос на друг разговор, нека сега да си приемем Правилника да се влее съществуващия Общински Младежки дом, защото разберете. че от три структури Общината няма да може качествено да финансира дейността им и съответно да очакваме резултати. Да ние ще очакваме външно финансиране по Европейски програми и проекти, но то може да се очаква както за Международния младежки център, който към момента ще създадем така и за всички останали. Така че моето предложение да се разгледат правилниците за дейността такива каквито имат Центровете за Подкрепа за личностно развитие и които се финансират от държавния бюджет. И тогава да се направи равносметка за това какво е работещо във всяко едно от тях и да се направят едни дългосрочни предложения и перспективи. Благодаря.
	Акад. Христо Белоев: Благодаря, Деян Герасимов реплика.
	Г-н Деян Герасимов/реплика/: Благодаря г-н Председател, г-жо Георгиева по същество нямаме различия в мисленето и в мненията, но имаме различия явно по отношение на това кога е правилния момент. Ами според мен правилния момент за представяне на план за развитие на новосъздадения Международен младежки център трябваше да предхожда дори сливането, за да можем ние да бъдем напълно убедени в необходимостта от това сливане. Иначе съм напълно съгласен, че Правилниците трябва да бъдат разгледани, но Правилниците пак да повторя те са документи, които казват как една институция функционира. А не къде иска да стигне и какво иска да постигне със своето функциониране и това е важния аспект, който е един план за развитие, програма дава. Така че не смятам, че приемането на една такава допълнителна точка, тези хора работят вече една година и по това, разбира се не е само по това и по това. И е съвсем нормално при сливането им наистина ние трябва да можем да разберем това просто смяна на табела с цел да спестим на общинския бюджет. Нали това което казвате е адекватно напълно, той трябва може би да се слее, защото няма смисъл от две звена отделни с две бюджетни пера, но ние трябва да знаем какво ще бъде международното в цялата работа. И аз очаквам този план за развитие наистина не успявате да ме убедите, защо да не е в момента да е обект на решението, даваме адекватен срок да се представи. Благодаря.
	Акад. Христо Белоев: Благодаря, дуплика Росица Георгиева. Точката е Правилник за устройството и дейността на Международния младежки дом, да напомня.
	Г-жа Росица Георгиева/дуплика/: Г-н Герасимов кой ще направи Програма за развитието? Общинска администрация или този който ще управлява Международния Младежки дом. Ние нямаме още Правилник по който да знаем как функционира дейността, числеността, задължения, ангажименти, отговорности Вие искате да имате една програма. Да затова ви казвам…..
Акад. Христо Белоев: Моля…..
Г-жа Росица Георгиева/дуплика/:…. че в момента не можем да искаме програма защото ние нямаме правен субект. Така ли е госпожо Николова? И когато нямаме такъв, кой да създаде тази програма? Значи ние му даваме една програма от екипа, но тяхната работа свършва с приключването на проекта. И им казвате ето ви тази програма Вие сте директор ще работите по нея. Смятам че е редно да си приемем Правилника и в друго време да се направи предложение за Програма за развитието на Младежкия……
Акад. Христо Белоев: Моля, моля за тишина….
Г-жа Росица Георгиева/дуплика/:….така, че айде да не му даваме от вратата задачи как да направи програма за……. Нали той трябва да приеме съществуващия Общински Младежки дом да погледне наличните специалисти, да направи преценка на извършването досега като Общински Младежки дом и да начертае своята програма. Не разбирам защо след като още нямаме директор ви искате да има програма….. 
	Акад. Христо Белоев:…не си говорете така, значи има изказващ, питате за въпрос. А на комисиите е друго ама тука е сесия, моля ви се. Така предполагам, че се формира мнение в общинските съветници, точката е приемане на Правилник за устройството и дейността. Така няма други заявки за изказване, гласуваме предложението което Деян Герасимов направи, като допълнителна точка да бъде включено възлага на Кмета в срок до 3 месеца от влизане на сила настоящето решение на представи пред Общински съвет Програма за развитие на Международния младежки център за период не по-кратък от 3 години. Съдържащ ти го каза там, цели, приоритети, резултати, показатели, модел за финансова устойчивост. Така гласуваме това предложение, дали да се включи в проекта за решение.
	

КВОРУМ – 43. С 17 „за“, 11 „против“ и 15 „въздържал се“ не се приема предложението. 
	Акад. Христо Белоев: Гласуваме проекта за решение така, както е предложен.

КВОРУМ – 45. С 44 „за“, 0 „против“ и 1 „въздържал се“ се приема 
РЕШЕНИЕ № 1038
 
На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общинският съвет реши:
1. Преобразува Общински младежки дом – Русе в Международен младежки център – Русе като второстепенен разпоредител с бюджет към Община Русе, считано от датата на влизане в сила на настоящото решение.
1. Приема Правилник за устройството и дейността на Международен младежки център – Русе.
1. Определя обща численост на персонала на Международен младежки център – Русе от 19 (деветнадесет) щатни бройки.
1. Възлага на Кмета на Община Русе да предприеме необходимите действия по структурирането и функционирането на Международен младежки център – Русе.“


Точка 21
Даване съгласие за кандидатстване по Покана 7- Поканата за подаване на пълни заявления за проектни идеи, приети от Програмата в контекста нa Интегрираната териториална стратегия по Приоритет Р4 — Интегриран регион, Специфична цел 5.2 — Насърчаване на интегрираното и приобщаващо социално, икономическо и екологично местно развитие, културата, природното наследство, устойчивия туризъм и сигурността в райони извън градските територии по Програмата за трансгранично сътрудничество „ИНТЕРРЕГ VI-А Румъния-България 2021-2027г“ сътрудничество „ИНТЕРРЕГ VI-А Румъния — България 2021-2027 г.".
	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател, уважаеми общински съветници представената концепция на община Русе по последната покана, която е номер 7 ИНТЕРЕРГ Румъния - България в края на февруари месец получи висока оценка от Стратегическия съвет и покана да се разработи вече проектното предложение. Предлагаме го на ваше решение виждате, че срока за кандидатстване всъщност е вчера тъй като днеска е Общинския съвет имаме възможност да приложим вашето решение и по-късно. Като всъщност концепцията е заедно с Община Кълъраш нашето проектно предложение се нарича „Бранд При“, велосипедни маршрути около природни райони. По тази покана и по тази концепция, която наистина получи много добра така оценка за да продължи напред имаме два обекта, които се изпълняват. Това е велосипедната алея Русе-Николово алтернатива на Евровело 6 и обновяване на общинската сграда в Младежкия парк във Вело-информационния център, с Вело-информационен център планетариум. Решението е за което ви предлагаме е с обща стойност на проекта е 3 456 075.62 евро, като имаме 18% национално съфинансиране, 2% собствено участие в размер на 69 121.51 евро. За партньорите ни от Кълъраш сумата е малко по-ниска 2 529 606.80 евро при срок на изпълнение на проекта 30 месеца. Защо направихме извънредна точка? На някой от комисиите казах, че самото разработване на велоалеята отне по-голямата част от времето. Тъй като тя пресича бъдещата магистрала и там имахме нужда да получим определени съгласувки и от АПИ и след това вече да направим самата разработка. Надявам се че ще го подкрепите. Благодаря ви……. 
	Акад. Христо Белоев: Благодаря, заявки….
	Г-жа Златомира Стефанова:…извинявам се има една техническа грешка в контролния лист е написано Парка на Възрожденците, а всъщност е Парка на младежта. Само това искам да кажа. 
	Акад. Христо Белоев: Благодаря, изказвания няма, гласуваме точката.


КВОРУМ – 48. С 48 „за“, 0 „против“ и 0 „въздържал се“ се приема 
РЕШЕНИЕ № 1039
 На основание чл.21, ал.2, във връзка с ал.1, т. 23 от ЗМСМА, Общински съвет – Русе реши:
I. Дава съгласие Община Русе да кандидатства, заедно с Община Кълъраш с проектно предложение „BRAND PRIx - Велосипедни маршрути около природни райони, планиране, ревитализиране, вдъхновяване и преживяване очарованието на колоезденето“ по Покана 7 - Поканата за подаване на пълни заявления за проектни идеи, приети от Програмата в контекста на Интегрираната териториална стратегия по Приоритет P4 – Интегриран регион.  Община Русе участва с идейна концепция на първа фаза и проектната идея беше одобрена за подаване на пълно проектно предложение ( втора фаза).  Разработено е  проектно предложение по Програмата за трансгранично сътрудничество “Interreg VI-A Румъния — България 2021-2027 г.“
 II. Дава съгласие Община Русе да осигури необходимия собствен принос по проектно предложение „ BRAND PRIx - Велосипедни маршрути около природни райони, планиране, ревитализиране, вдъхновяване и преживяване очарованието на колоезденето“ който представлява минимум 2% от общо допустимите разходи на Водещия партньор по проекта - Община Русе  в размер на 69.121,51 евро
           III. Дава съгласие Община Русе да осигури както недопустимите разходи, така и невъзстановимите разходи, когато е необходимо, съгласно одобрения бюджет за правилното изпълнение на проекта.
            IV. Дава съгласие Община Русе да осигури временно необходимите средства за финансиране на дейностите по проекта до възстановяването им от Програмата.
V. Упълномощава Кмета на Община Русе да подпише Споразумение за партньорство по проектното предложение с Община Гюргево по образец на Програмата.
VI. Възлага на Кмета на Община Русе да извърши необходимите действия по изпълнение на настоящото решение.
МОТИВИ: За да подкрепи устойчивото развитие на местната икономика и качеството на живот, BRAND PRIx укрепва местните икономики и благосъстоянието на общността в Русе и Кълъраш, като залага на велосипедния туризъм и устойчивите инициативи за стимулиране на икономическия растеж. Проектът включва различни заинтересовани страни от публичния и частния сектор — местен бизнес, семейни хотели, отдаване на велосипеди под наем, кафенета, транспортни възли, здравеопазване, културни институции — в обща онлайн платформа, докато новите атракции като инфо точката на Планетариума стимулират образователния напредък и разкриването на работни места. Ангажирането на младежта чрез предоставяне на велосипеди и образователни програми насърчава здравословния начин на живот и екологичното съзнание, повишавайки жизнеността на общността. Популяризирането на колоезденето сред младите хора, подкрепено от обучения и събития, подобрява качеството на живот чрез активен начин на живот и уважение към природата. Чрез валоризиране (оценяване и развиване) на местните активи — природни ландшафти, исторически обекти и културни традиции — двете общини привличат над 50 000 посетители годишно, генерирайки заетост в туристическия сектор. 
С проектното предложение се цели да се въздейства  цялостно върху 
· насърчаването на подхода за развитие на велотуризма
·  намаляване на автомобилната зависимост, 
· подобряване качеството на въздуха и 
· интегриране с гордост в общността от държави по маршрута Евровело 6, в съответствие с целите на Интегрираната Териториална Стратегия (ITS) за повишаване на икономическата устойчивост и условия за живот.
·  Трансграничната синергия осигурява дългосрочни ползи, създавайки модел за зелен растеж и по-висок жизнен стандарт 


Точка 22
К.л. 1046  Одобряване на задание и разрешаване изработване на проект за подробен устройствен план (ПУП) – План за застрояване (ПЗ) на ПИ с идентификатори 63427.150.387 и 63427.150.388, местност „Караманлийка“, землище на гр. Русе, община Русе
	Акад. Христо Белоев: Дюлгеров.
	Арх. Александър Дюлгеров: Добър ден уважаеми общински съветници става въпрос за обединяването на два поземлени имота 63427.150.387 и 63427.150.388, местност Караманлийка. Земята като попада, земята е с начин на трайно ползване земеделска, като попада в зона за вилно застрояване с ограничителни линии е показано къде може да бъде застрояването. И само да допълня, че има една техническа грешка накрая в решението, предпоследното изречение трябва да се допълни при спазване на изискванията на двете писма от присъединителните дружество ВиК и енерго……
	Акад. Христо Белоев: Да, благодаря, заявки за изказване няма, гласуваме.

КВОРУМ – 47. С 47 „за“, 0 „против“ и 0 „въздържал се“ се приема 
РЕШЕНИЕ № 1040
 
 На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1 и ал.5, чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх. № УТ-27-49/05.06.2026г. от Десислава  Маринова и Любомир  Маринов, Общински съвет – Русе реши:
Одобрява задание за проектиране и разрешава изработване на проект за подробен устройствен план (ПУП) – План за застрояване (ПЗ) на ПИ с идентификатори 63427.150.387 и 63427.150.388, местност „Караманлийка“, землище на гр. Русе, община Русе.
С проекта ПУП – ПЗ да се определи  „Вилна зона“ (Ов), съгласно предвижданията на ОУПО – Русе, като се спазят изискванията за нормативно определените устройствени показатели за зоната. Имотите да се обединят, като с плана  се предвиди ново свободно застрояване е обединения имот, определено с ограничителни линии на застрояване, съответстващо на скицата-предложение и на нормативните изисквания. 
ПУП да се изготви в обем и съдържание, съгласно изискванията на Наредба №7/22.12.2003г. за правила и нормативи за устройство на отделните видове територии и устройствени зони и Наредба №8/14.06.2001г. за обема и съдържанието на устройствените планове, при спазване на изискванията на „ВиК“ ООД – Русе с изх.№К–1007# 1/24.06.2026 г. и „ЕРП Север“ АД с изх.№ К–ЕDN-2634#1/22.06.2026 г.
Решението подлежи на разгласяване по реда на чл. 124б, ал. 2 от ЗУТ.


Точка 23
К.л.1047 Одобряване на задание, разрешаване изработването на подробен устройствен план (ПУП) – План за застрояване (ПЗ) на ПИ с идентификатор 63427.177.36 в местност „Люляците 1,2“, землище на гр. Русе
[bookmark: _Hlk235447833]	Акад. Христо Белоев: Дюлгеров.
	Арх. Александър Дюлгеров: Да имота попада пак във вилна зона с начин на трайно ползване земеделска, с ограничителни линии е показано терена къде може да бъде новата постройка, поддържаме точката.
 Акад. Христо Белоев: Благодаря, изказвания няма, гласуваме.


КВОРУМ – 48. С 48 „за“, 0 „против“ и 0 „въздържал се“ се приема 
РЕШЕНИЕ № 1041
 
 На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА,
чл. 124а, ал. 1 и ал. 5, във връзка с чл. 124а, ал. 7, чл. 124б, ал. 1 от ЗУТ,  чл. 125, ал. 1 и
чл. 110, ал. 1, т. 3 от ЗУТ и заявление с вх. №УТ-27-43/21.05.2026 г. от Генчо Генчев, Общински съвет – Русе реши:

Одобрява задание и разрешава изработване на  подробен устройствен план (ПУП) - План за застрояване (ПЗ) на ПИ с идентификатор 63427.177.36 в местност „Люляците 1,2“, землище на гр. Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ да се определи устройствена зона „Вилна“ (Ов), съгласно предвижданията на ОУПО-Русе, като се предвиди ново застрояване с ограничителни линии, разположено на по 4м от странични имотни граници, на 6м от дъно имот и на 1.50м от обслужващ път, съобразно приложена  скица-предложение
ПУП да се изготви в обем и съдържание съгласно изискванията на Наредба №7 от 22.12.2003 г. за правила и нормативи за устройство на отделните видове територии и устройствени зони и Наредба №8 от 14.06.2001 г. за обема и съдържанието на устройствените планове. 
Решението да се разгласи по реда на чл. 124б, ал. 2 от ЗУТ.       


Точка 24
К.л.1048  Одобряване на задание, разрешаване  изработването на  подробен устройствен план /ПУП/  – Парцеларен план на комуникационно-транспортен план за ПИ 63427.300.26, ПИ 63427.300.27 и ПИ 63427.300.28  в м. „Саръ баир“, землище на гр. Русе
[bookmark: _Hlk235448504]	Акад. Христо Белоев: Дюлгеров.
	Арх. Александър Дюлгеров: Става въпрос за парцеларен план за проектиране на нова пътна връзка, за достъп до 3 имота. Поддържаме точката.
	Акад. Христо Белоев: Благодаря заявки за изказване няма, гласуваме.


КВОРУМ – 49. С 49 „за“, 0 „против“ и 0 „въздържал се“ се приема 
РЕШЕНИЕ № 1042
 
             На основание чл. 21, ал. 2,  чл. 21, ал. 1, т. 8  и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ  и искане с вх. №УТ-16-26/22.04.2026 г. и №30-1253-1#1/09.06.2026 г.  от „Дончев кар“ ЕООД, „Елби ауто“ ООД, Валентин Великов и Георги Костадинов чрез пълномощник Иван Ениманев, Общински съвет -  Русе  реши:
        1. Одобрява  задание и разрешава  изработване на  подробен устройствен план /ПУП/ –Парцеларен план на комуникационно-транспортен план за ПИ 63427.300.26, ПИ 63427.300.27 и ПИ 63427.300.28  в м. „Саръ баир“, землище на гр. Русе.
        2. Във връзка със засягането от устройствената разработка на ПИ 63427.300.31 – публична общинска собственост, дава съгласие същият да бъде разделен и от него да бъде образуван ПИ с проектен идентификатор 63427.300.3 – общинска публична собственост, който да служи за транспортен достъп. Дава съгласие от името на Община Русе и за собствена сметка възложителят да извърши процедурата по промяна предназначението на имота с проектен идентификатор 63427.300.3 с площ 813 кв. м., като срокът на предварителното съгласие е до влизане в сила на решението за промяна предназначението на имота в територия на транспорта.


Точка 25
К.л. 1049  Предложения за изменение на Общия устройствен план на община Русе и изменение на ПУП-ПЗ, одобрен със Заповед № РД-01-182/21.01.2025г. на Кмета на Община Русе
	Акад. Христо Белоев: Дюлгеров.
	Арх. Александър Дюлгеров: Да, имота попада в зона СМФ 2 като желанието е да премине във вилна зона, граничи с такава зона вилна зона. И подкрепяме предложението, в момента е земеделска земя….
	Акад. Христо Белоев: Контролен лист 1049….
	Арх. Александър Дюлгеров:…да….
	Акад. Христо Белоев: Благодаря, заявки за изказване няма, гласуваме.

КВОРУМ – 48. С 41 „за“, 1 „против“ и 6 „въздържал се“ се приема 
РЕШЕНИЕ № 1043
  На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА,  чл. 124, ал. 1 и ал. 3 от ЗУТ, във връзка с чл. 125 и чл. 134, ал. 1, т. 1 и чл. 134, ал. 3, във връзка с чл. 135, ал. 1 и чл. 136, ал. 1 от ЗУТ, чл. 16, ал. 1, чл. 17, ал. 1 и ал. 2 и чл. 20а от Наредба № 8/2001г. за обема и съдържанието на устройствените планове, Общински съвет – Русе реши:
· Одобрява заданието и разрешава изработването на проект за изменение на ОУПО Русе и разрешава изработването на ПУП-изменение на плана за застрояване, одобрен със Заповед № РД-01-182/21.01.2025г. на Кмета на Община Русе, за ПИ 63427.169.450, в местност „Гълъбец“ по КККР на гр. Русе  по искания с вх. №№ УТ-27-85/06.08.2025г. и 94Б-6325-1/24.05.2026г. от Борислава Стойкова.
· Проектът за изменение на ОУПО Русе да се разработи в две фази: Предварителен и Окончателен проект. След изготвяне на предварителния проект, да се уведомят всички заинтересовани лица, които ще бъдат засегнати от промените. При липса на обосновани възражения, да се пристъпи към изработване на Окончателния проект. Окончателният проект да се съобрази с постъпилите основателни предложения или възражения.
· С изменения план за застрояване да се предвиди свободно застрояване с ограничителни линии на застрояване, запазване на съществуващите сгради в имота като елемент на плана, при спазване на сервитута на преминаващата през него техническа инфраструктура.  
· Всички разходи по изработка на проекта, съгласуване и одобряване на изменението на ОУПО Русе относно ПИ 63427.169.450 да се поемат от заинтересованите лица, инициирали промяната.
· На основание чл.124б, ал. 2 от ЗУТ това решение да се разгласи с обявление, което се поставя на определените за това места в сградата на общината, района или кметството, както и на други подходящи места в съответната територия - предмет на плана, и се публикуват на интернет страницата на общината.
При съответно приложение на чл. 135, ал. 6 от ЗУТ се спира приложението на действащия  ПУП – ПЗ за ПИ 63427.169.450, одобрен със Заповед № РД-01-182/21.01.2025 г. на Кмета на Община Русе. Настоящото решение подлежи на обжалване в 14-дневен срок от съобщаването му на заинтересованите лица по реда на чл. 124б, ал. 2 от ЗУТ, чрез Председателя на Общински съвет – Русе, по реда на АПК, във връзка с чл. 215 от ЗУТ, пред Административен съд – Русе.


Точка 26	
К.л. 1050 Предложение за одобряване изменение на Общия устройствен план на Община Русе
	Акад. Христо Белоев: Дюлгеров
	Арх. Александър Дюлгеров: Да става въпрос за група имоти, които в момента са с начин на трайно ползване иглолистна гора. Желанието на възложителите е да се трансформира в жилищна зона с преобладаващо малко етажно застрояване, като проекта за изменение е преминал съгласувателни процедури в РИОСВ, становище от Регионална дирекция по горите, ЕРП Север и ВиК Русе. Става въпрос за частни територии.
	Акад. Христо Белоев: Да, благодаря, изказвания няма, гласуваме точката.


КВОРУМ – 46. С 31 „за“, 4 „против“ и 11 „въздържал се“ се приема 
РЕШЕНИЕ № 1044
 
 На основание чл. 21, ал. 1, т. 11 и ал. 2 от ЗМСМА и чл. 127, ал. 6 от ЗУТ, във връзка с чл. 134, ал. 1, т. 1 и чл. 136, ал. 1 от ЗУТ, чл. 20а от Наредба № 8 от 2001 г. за обема и съдържанието на устройствените планове, Протокол от обществено обсъждане от 17.02.2026г. и Решение № 2 от Протокол № 7/15.04.2026г. на ОЕСУТ, Общински съвет – Русе реши:
Одобрява проект за изменение на ОУПО Русе в землището на село Николово, община Русе, за група поземлени имоти, с идентификатори 51679.206.8, 51679.206.10, 51679.206.31, 51679.207.2, 51679.207.4, 51679.207.5, 51679.207.6, 51679.207.7, 51679.207.8, 51679.207.9, 51679.207.10, 51679.207.12, 51679.207.13 в местност „Дрибака“.
	С изменението се разширяват границите на устройствена зона 3/Жм, с устройствени показатели съобразно Правила и нормативи за прилагане на ОУПО Русе, съгласно приложеният проект за изменение, неразделна част от настоящото решение. Променя се баланса на територията, като площта от 31 087м2 /3.1ха/ се прехвърля от „Горски територии“ - Гори в „Урбанизирани територии“ – Жилищни функции.
	Решението да се изпрати за обнародване в „Държавен вестник“ съгласно чл. 127, ал. 6 от ЗУТ. Същото да се публикува на интернет-страницата на Община Русе.
Съгласно чл. 127, ал. 12 от ЗУТ, решението за одобряване изменението на ОУПО Русе може да се обжалва по реда на чл. 215, ал. 1 от ЗУТ, във връзка с Дял Трети от АПК, в 14-дневен срок от обнародването в „Държавен вестник“ на акта за одобряването му, от собствениците на непосредствено засегнатите от предвижданията на плана недвижими имоти, при наличие на предпоставките, регламентирани в чл. 127, ал. 13 от ЗУТ, чрез Общински съвет – Русе, пред Административен съд - Русе.  



Точка 27
К.л. 1051 Предложения за изменение на Общия устройствен план на Община Русе
	Акад. Христо Белоев: Дюлгеров.
	Арх. Александър Дюлгеров: Да, става въпрос за групи имоти частна собственост, които са разположени югоизточно от населеното място в с. Николово. Те граничат с урбанизираната територия и в момента са с характеристика на иглолистна гора с изключение на единия имот, който е с характеристика за друг вид дърво производителна гора. Желанието на възложителите е да стане жилищна зона с малко етажно застрояване, това е, граничи с урбанизирана територия……
	Акад. Христо Белоев: Благодаря, изказвания няма, гласуваме точката.

КВОРУМ – 46. С 32 „за“, 2 „против“ и 12 „въздържал се“ се приема 
РЕШЕНИЕ № 1045
 На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА,  чл. 124, ал. 1 и ал. 3 от ЗУТ, във връзка с чл. 125 и чл. 134, ал. 1, т. 1, чл. 135, ал.1 и чл. 136, ал.1 от ЗУТ, чл. 16, ал. 1, чл. 17, ал. 1 и ал. 2 и чл. 20а от Наредба № 8/2001г. за обема и съдържанието на устройствените планове, Общински съвет – Русе реши:

· Одобрява заданието и разрешава изработването на проект за изменение на ОУПО Русе за ПИ 51679.213.4, 51679.213.17, 51679.213.18 и 51679.213.44, в местност „Текето“ по КККР на с. Николово, Община Русе по Заявление № 94Н-1950-1/26.03.2026г. от Николай Станчев, „Дунав ленд“ ЕООД и Атанас Енчев;
· Проектът за изменение на ОУПО Русе да се разработи в две фази: Предварителен и Окончателен проект. След изготвяне на предварителния проект, да се уведомят всички заинтересовани лица, които ще бъдат засегнати от промените. При липса на обосновани възражения, да се пристъпи към изработване на Окончателния проект. Окончателният проект да се съобрази с постъпилите основателни предложения или възражения.
· Всички разходи по изработка на проекта, съгласуване и одобряване на изменението на ОУПО Русе относно ПИ 51679.213.4, 51679.213.17, 51679.213.18 и 51679.213.44 да се поемат от заинтересованите лица, инициирали промяната.
· На основание чл.124б, ал. 2 от ЗУТ това решение да се разгласи с обявление, което се поставя на определените за това места в сградата на общината, района или кметството, както и на други подходящи места в съответната територия - предмет на плана, и се публикуват на интернет страницата на общината.

 
Точка 28
К.л. 1052 Отчет за дейността на Общински съвет – Русе и неговите комисии за периода   януари 2026  г. – юни 2026 г. 
	Акад. Христо Белоев: Милена Хинкова.
	Г-жа Милена Хинкова: Благодаря, поддържам отчета представен ви е материала по комисиите направих и допълнение относно разглеждането на един сигнал против общински съветник. В тази вид ви го предлагаме, точката не се гласува. 
	Акад. Христо Белоев: Благодаря, изказвания няма, това не се гласува.

Точка 29
Неприсъствено Общото събрание на „Водоснабдяване и канализация” ООД, гр. Русе
	Акад. Христо Белоев: Милена Хинкова.
	Г-жа Милена Хинкова: Уважаеми общински съветници след приключване на срока за представяне на материали в Общинския съвет пристигна покана за неприсъствено заседание на ВиК ООД, ЕООД, ООД извинявам се. В поканата са посочени точките от дневния ред касае се за превалутиране на капитала във връзка с приемането на Закона за еврото. Описани са дяловете и участието на всеки един от…….
Акад. Христо Белоев: Моля за тишина….
Г-жа Милена Хинкова:…. участниците в ООД, представени са и материалите които са ви необходими. Неприсъствено ще е поради, което е необходимо решение на Общинския съвет, което да бъде представено в ВиК.
	Акад. Христо Белоев: Изказвания няма, гласуваме.

КВОРУМ – 48. С 41 „за“, 5 „против“ и 2 „въздържал се“ се приема 

РЕШЕНИЕ № 1046
 
 На основание чл. 21, ал. 1, т. 9 от ЗМСМА,  във връзка с чл. 137, ал. 1, т.1 и чл.139 ал.2  от ТЗ и чл. 16, ал.1, т.1 от Наредба № 9 на ОбС – Русе за реда и условията за упражняване правата на община Русе върху общинската част от капитала на търговските дружества,   Общинският съвет реши:
        
ЗАЯВЯВА ПИСМЕНО СЪГЛАСИЕТО СИ  за промени в дружествения договор на „Водоснабдяване и канализация” ООД- гр. Русе на основание чл.32 от Закона за въвеждане на еврото в Република България, приложимите разпоредби за официален валутен курс и при спазване разпоредбите на Търговския закон във връзка с превалутирането на капитала. 
 Т.1 Във връзка с горното чл.11 ал.1 и ал.2 да се изменят по следния начин:
„ чл.11. Капитал 
(1) Капиталът на Дружеството е в размер на 205 500.00 (двеста и пет хиляди и петстотин) евро, разпределени в 205 500 (двеста и пет хиляди и петстотин) дяла по 1 (едно) евро всеки.
(2) Дяловете са разпределени между съдружниците, както следва:
(А) МРРБ – 104 805 дяла на обща стойност 104 805 евро;
(Б) Община Борово- 2 055 дяла на обща стойност 2 055 евро;
(В) Община Бяла – 6 165 дало на обща стойност 6 165 евро;
(Г) Община Ветово – 8 220 дяла на обща стойност 8 220 евро;
(Д) Община Две могили- 4 110 дяла на обща стойност 4 110 евро;
(Е) Община Иваново - 4 110 дяла на обща стойност 4 110 евро;
(Ж) Община Русе- 65 760 дяла на обща стойност 65 760 евро;
(З)  Община Сливо поле- 6 165 дяла на обща стойност 6 165 евро;
(И) Община Ценово- 4 110 дяла на обща стойност 4 110 евро.“
Т.2. Вземане на решение получената от преизчисляване на капитала разлика , в размер на 51.10 евро да бъде отчетена съгласно разпоредбата на чл.48, ал.6 от ЗВЕРБ.
Т.3. Приемане на актуален дружествен договор, отразяващ горепосочените промени, приложен към настоящата покана и неразделна част от нея.

Упълномощава представителите на Община Русе  в Общото събрание на съдружниците на „Водоснабдяване и канализация“ ООД, гр. Русе: Галин Григоров, Илиян Илиев, Йовчо Смилов, Деян Герасимов, Мариян Димитров, Светлозар Симеонов и Станимир Станчев,   да представят решението по посочения дневен ред на общото събрание на дружеството,  не по-късно от 04.08.2026.
„Водоснабдяване и канализация“ ООД, гр. Русе  да бъде уведомено писмено, веднага след изготвяне на решението на Общински съвет Русе. 


Точка 30
Промяна в състава на Постоянната комисия по Етика
	Акад. Христо Белоев: Иван К. Иванов.
	Г-н Иван К. Иванов: Уважаеми г-н Председател, уважаеми г-н Кмете, уважаеми колеги общински съветници правя това предложение от името на групата на местна коалиция БСП за България за промяна в състава на постоянната Комисия по Етика. От нея да бъде освободен по него желание акад. Христо Белов като член и председател и на негово място да бъде избран г-н Йовчо Смилов. Според нас Йовчо Смилов е един от най-внимателните в отношенията си с колегите наш колега общински съветник и това прави тая кандидатура силна. Предложението не променя представителството на групите съветници в постоянните комисии. Благодаря.
	Акад. Христо Белоев: Благодаря, изказвания няма, гласуваме точката. Изказване ли? Искрен Веселинов.
	Г-н Искрен Веселинов: Уважаеми г-н Кмете, уважаеми г-н Председател, уважаеми колеги аз взимам думата за да изкажа благодарност на досегашния Председател на комисията. Тъй като така свикнали сме да приемаме за даденост определени неща и някак си нашето общество през последните години се втренчи в очернянето и ерозирането на институциите. Мисля че нали той се справи добре с задача която му бяхме поставили. И ползвам точката като един апел горе-долу ни оставя една година мандат, за съжаление чувства се един дефицит на желание за разговор помежду ни, което вероятно се така индоктринира от националната политическа ситуация. Която през последните години безспорно хейта, така омразата, лошите новини са водещи. Комисията за Етика ще има нелеката задача нали да се противопоставя на такива явления, но моят апел е да търсим конструктивизма и да предлагаме решения и по това да ни оценяват гражданите. Не по хейта, по личното злепоставяне и така нататък така, че ние ще подкрепим разбира се избора на нов Председател и му желаем успех в нелеката задача. 
	Акад. Христо Белоев: Благодаря, гласуваме точката.

КВОРУМ – 48. С 42 „за“, 3 „против“ и 3 „въздържал се“ се приема 
РЕШЕНИЕ № 1047

 На основание чл.21, ал.1, т.1, във връзка с чл.33, ал.1 от ЗМСМА и чл. 39, ал.3 от Правилника за организацията и дейността на Общински съвет — Русе, неговите комисии и взаимодействието му с общинската администрация, Общински съвет – Русе реши:
1. Освобождава акад. Христо Белоев, дтн, като член и председател на ПК по Етика.
2. Избира общинския съветник Йовчо Смилов за член и председател на ПК по Етика.

Точка 31
Приемане на план за работа на Общински съвет – Русе за периода от месец септември 2026 г.  до месец декември 2026 г.
	Акад. Христо Белоев: Предложението така както е направено, заседанията на Общинския съвет редовните на 17 септември, 29 октомври, 26 ноември и 17 декември. Изказвания не виждаме, гласуваме точката.

КВОРУМ – 48. С 46 „за“, 0 „против“ и 2 „въздържал се“ се приема 
РЕШЕНИЕ № 1048
 
 	На основание чл.57, ал. 2 от ПОДОбС, общинският съвет реши:
Утвърждава дати за провеждане на заседанията на ОбС – Русе  за  периода от месец септември 2026 г.  до месец декември 2026 г., както следва:
0. 17.09.2026 г.
0. 29.10.2026 г.
0. 26.11.2026 г.
0. 17.12.2026 г.

	Акад. Христо Белоев: Процедура Орлин Дяков.
	Г-н Орлин Дяков: Колеги само да припомня на Комисията по култура, че след сесия се събираме да гледаме Правилника за логото, на девиза, да в Кръгла зала.
	Акад. Христо Белоев: Благодаря.


Точка 32
Питания
	Акад. Христо Белоев: Питания от Светлозар Симеонов относно облагородяване на площада между пресечните улиците Оборище, Д-р Петър Берон и Панайот Хитов.
	Г-н Светлозар Симеонов: Уважаеми г-н Кмет, колеги това питане е от предната сесия и беше отговорено частично, не си го нося но това което забелязах през останалото време докато дойде този отговор, е че нещата се свършиха. И единствено остана да ми се отговори ако обичате само за площадчето кога ще се облагороди. Благодаря.
	Акад. Христо Белоев: Благодаря, отговора Никола Лазаров. Симеонов?
Г-н Никола Лазаров: Благодаря г-н Председател, уважаеми г-н Симеонов по първия въпрос както Вие споменахте ви отговорихме на миналата сесия. По втория въпрос служители на ИООРС при Община Русе съвместно със служители на сектор Общинска полиция ежедневно извършват обходи на територията на гр. Русе, включително в района на пл. Оборище. Патрулите са в състав от двама служители, които при констатиране на нарушения предприемат необходимите действия в рамките на предоставените им със закон и подзаконови нормативни актове правомощия. Основните функции на ИООРС са свързани с осъществяване на контрол по спазването на наредбите на Общински съвет - Русе и изпълнение на възложените със закон и вътрешни актове дейности. При установяване на лица, чието поведение създава предпоставки за нарушаване на обществения ред или са налице данни за извършено нарушение или престъпление от компетентността на органите на Министерството на вътрешните работи, незабавно се уведомяват съответните полицейски органи за предприемане на действия по компетентност. Извършени са няколко проверки от Общинска полиция на горепосоченото място, при които са установени бездомни и съмнителни лица. На същите са дадени разпореждания незабавно да почистят замърсения от тях район, като разпорежданията са изпълнени. След това лицата са отстранени от мястото. По отношение на третия въпрос, защо все още няма отговор на двете питания относно въпросната сграда отправени от общинския съветник д-р Кръстева? Същите са изпратени с писмо с изх. № 06-01-112#5/28.04.2026г като всички преписания са изпратени с копие на г-жа Кръстева на електронната поща, която е описана в документа, няма да я чета. Какви мерки сте предприели за обезопасяване на опасната сграда? Това е четвъртия въпрос. Относно изоставената къща, находяща се на ъгъла на ул. Оборище и ул. Д-р Петър Берон- до собствениците на имота е изпратено писмо, с което същите са уведомени  за задълженията им по Закона за устройство на територията. На основание чл. 195 във връзка с чл. 169, ал. 3 от ЗУТ, на собствениците е указано, че са длъжни да поддържат строежите, сградите в техническо състояние, отговарящо на основните изисквания към строежите, както и да не извършват и да не допускат извършването на промени, които водят или могат да доведат до влошаване на проектните нива на съответствие с нормативните изисквания за целия строеж или за отделни негови характеристики. В писмото е посочено още, че съгласно разпоредбите на чл. 169, ал. 3 от ЗУТ строежите следва да бъдат проектирани, изпълнявани и поддържани в съответствие с изискванията на нормативните актове относно: - опазване на защитените зони, защитените територии, другите защитени обекти и недвижимите културни ценности; - намаляване на риска от бедствия; - физическата защита на строежите. На собствениците е указано да предприемат необходимите действия за привеждане и поддържане на имота в състояние, съответстващо на изискванията на действащото законодателство, като при неизпълнение ще бъдат предприети последващи действия по реда на Закона за устройство на територията. И по отношения на петия въпрос автомобилът е паркиран на ул. Оборище № 2. След извършена проверката е установено, че той е с валиден годишен технически преглед до 06.05.2027 г., което обстоятелство не го категоризира като излязло от употреба моторно превозно средство и не налага включването му в процедура за принудително премахване. Благодаря.
Акад. Христо Белоев: Благодаря, г-н Симеонов.
Г-н Светлозар Симеонов: Не съм доволен от отговора и ще кажа защо. Нищо не чух за площадчето ще се облагородява ли, няма ли да се облагородява. Включва ли се евентуално в 2027г в бюджета евентуално да се отремонтира? Не виждам казахте, че сте отговорили на д-р Кръстева това е много хубаво, но аз 3 път питам за да си свършите работата. Благодаря.
	Акад. Христо Белоев: Кмета на Общината.
	Г-н Пенчо Милков: Уважаеми г-н Председател, уважаеми колеги, уважаеми г-н Симеонов ставам изрично да отговора за площадчето кога и как трябва да бъде ремонтирано. Видно от нашите действия и практика виждате, че такива микроградски паркове се ремонтират и се облагородяват или се започва строителство на нови. Този е включен в програмата на Комунални дейности за тази година. В момента е започнато такова действие в зона на Дружба 3 до блок 5,можете лична да се уверите в това и когато завършим дейността там екипа ще може да се премести на тази зона, която и аз лично от две-три години се надявам да можем да я ремонтираме. Благодаря ви.
	Акад. Христо Белоев: Благодаря, питане от Светлозар Симеонов относно пропускателен режим на МПС в зоната на Кея.
Г-н Светлозар Симеонов: Г-н Милков във връзка със затопляне на времето много граждани излизат на разходка със своите семейства в зоната на Кея. Забелязва се обаче, че в района на кея, след бариерите, има много автомобили, паркирани по алеите. Очевидно има пропускателен режим, който Община Русе е въвела, предвид което, Ви задавам следните въпроси: 1.На какво основание са поставени двете бариери? 2.Моля да ми предоставите копия от всички необходими документи /разрешителни/ за поставянето на тези бариери? 3.Кой разрешава пропускателния режим на граждани и колко дистанционни има раздадени от Община Русе? 4.Какви са критериите за тяхното предоставяне? 5.Кой осъществява контрола и пропускателния режим на автомобилите и колко нарушения са констатирани?
	Акад. Христо Белоев: Джамбазов. Симеонов, Симеонов?
Г-н Йордан Джамбазов: Г-н Председател, г-н Кмет, господа общински съветници на така зададените въпроси отговарям по точка1: Поставянето на двете бариери на кея е предприето поради възникналата необходимост от въвеждане на контрол върху нерегламентираното навлизане и паркиране на моторни превозни средства в пешеходната зона на кея. Основната цел на въвеждането на пропускателния режим е да се гарантира безопасността на пешеходците и посетителите на крайбрежната зона, да се предотвратят предпоставките за възникване на ПТП и други инциденти, както и да се осигури безпрепятственото ползване на общественото пространство по предназначение. В тази връзка, с оглед опазване живота и здравето на гражданите и с цел осигуряване безопасността на пешеходците е въведен пропускателен режим на територията на кея, чрез изграждане на системи за контролиран достъп. След получено офертно предложение от фирма е сключен договор, който ви го предоставяме и две автоматизирани бариери и тяхното оборудване. Предоставяме ви и договор за наемане на тези системи, защото те са под наем с Община Русе. По точка 3: Разрешение за издаване на пропускателен чип за преминаване през бариерите на кея се дава от съответните ресорни заместник-кметове на Община, съобразно техните правомощия и в зависимост от конкретните обстоятелства. При вземането на решение се отчитат фактори като провеждането на мероприятия, дейността на концесионера на кея, необходимостта от обезпечаване и безопасната експлоатация на понтоните, както и всички други относими условия, свързани с нормалното функциониране и сигурността на обекта. В тази връзка решенията се издават след преценка на конкретния случай и в съответствие с действащите нормативни изисквания и организацията на работа. Прилагаме ви ми списък с предоставените дистанционни на съответните фирми и концесионери. По точка 4: Пропускателни чипове се издават на фирми, които извършват доставки и обслужване на търговските обекти в района, както и при възникнала необходимост за достъп при провеждане на организирани събития на територията на кея. Както знаете там се провеждат много мероприятия. Към настоящия момент, при провеждане на мероприятия на тази територията, организаторът предоставя на СЗ ИООРС при Община Русе списък с автомобилите, за които е необходимо да бъде осигурен достъп. Въз основа на тази информация служителите на СЗ ИООРС осигуряват достъп за преминаването на посочените моторни превозни средства през бариерите за периода на провеждане на съответното мероприятие. Контролът по спазването на въведения пропускателен режим на кея се осъществява от СЗ ИООРС при Община Русе в така наречения видео център от където се наблюдава с достатъчен брой камери целия периметър на Кея. Достъпът през бариерите се осъществява дистанционно и на база на предоставен списък както ви казах от организатора. При констатиране на нарушения или недобросъвестно отношение от страна ползвателите на пропускателните чипове те се спират и достъпа е при нас. За периода от 01.01.2026г. до настоящия момент има наложени  18 бр. глоби за паркиране на обслужващите транспортни алеи и в зоната за обществен отдих по крайбрежната ивица на гр. Русе, на р. Дунав. Просто ако желаете винаги мога да ви поканя и да дойдете и да видите в видеоцентъра какво, как се наблюдава и как е изградена системата и по какъв начин те се регулират, спират и контролират. Благодаря.
	Акад. Христо Белоев: Благодаря, питане от Мариян Димитров относно разходи за реклама и публикации направени от Община Русе.
Г-н Мариян Димитров: Уважаеми общински съветници, уважаеми г-н Председател, уважаеми г-н Кмете правя питане относно разхода за разходите за реклама и публикации направени от Община Русе в електронните медии, вестниците, списанията, радиата и телевизиите за всяка медия поотделно, за 2024 г. и 2025 г. поотделно. На 20.03.2026 г. отправих питане до кмета на Община Русе Пенчо Милков, което съдържаше пет въпроса, първият от които се отнасяше до това, цитирам:……
Акад. Христо Белоев: Моля за тишина….
Г-н Мариян Димитров:….каква е сумата заплатена от Община Русе за реклама и други медийни услуги - на кои медии, за всяка медия поотделно, за 2024 г. и 2025 г. поотделно? На 27.05.2026 г. след 2 отлагания получих отговор, в който ми бяха дадени сумите за 2024 г. и 2025 г. по видове медии, групирани цитирам: „според предмета на дейност на медиите“, а не за всяка медия поотделно, с посочване на имената на всяка медия поотделно. Дадената информацията се отнасяше за следните пет вида дейности – „За информационно обслужване“, „За банери“, „За анализи и доклади“, „За видеоматериали от заседания на Общински съвет – Русе“ и „За видеоматериали, отразяващи дейността на Община Русе“, като за всяка дейност бяха посочени само бройките на медиите осъществили тази медийна услуга. Сумите изразходвани за тези медийни услуги са за 2024 г. – 85 196 лв. и за 2025 г. – 82 118 лв. Така даденият от кмета Пенчо Милков отговор на този въпрос е меко казано умишлено некоректен. Във връзка с това настоявам кметът Пенчо Милков да информира мен и гражданите кои точно медии – поименно, каква сума по сключените договори са усвоили за 2024 г. и 2025 г. поотделно по медии и години, като този път отговори коректно на зададения от мен въпрос, повтарям го още един път: „Каква е сумата заплатена от Община Русе за реклама и други медийни услуги - на кои медии, за всяка медия поотделно, за 2024 г. и 2025 г. поотделно?“. Благодаря.
	Акад. Христо Белоев: Да, благодаря, заповядайте.
Г-н Ердинч Мевлюдов: Благодаря, уважаеми г-н Димитров в деловодството на Община Русе е постъпило питане с вх. №06-01-266/19.06.2026 г., относно: „Разходите за реклама и публикации, направени от Община Русе в електронните медии, вестниците, списанията, радиата и телевизиите за всяка медия поотделно, за 2024 г. и за 2025 г. поотделно" с уточняващ въпрос „Каква е сумата, заплатена от Община Русе за реклама и други медийни услуги – на кои медии, за всяка медия поотделно, за 2024 и 2025 г.?“. Съгласно чл. 33, ал. 2 от ЗМСМА, държавните органи, стопанските и обществените организации са длъжни да оказват съдействие на общинския съветник, както и да му предоставят сведения и документи, които са му необходими във връзка с дейността му на общински съветник, освен когато те съставляват класифицирана информация, представляваща държавна или служебна тайна. Задължението за предоставяне на информация се отнася до дейността на общинските съветници като такива. В подаденото ваше питане, както и в предходното не се съдържа изявление, че исканата информация ви е необходима за дейността Ви като общински съветник. Липсват данни, че исканата информация Ви е необходима във връзка с въпрос, включен в дневния ред на заседание на Общинския съвет или че същата е необходима за изясняване на конкретен въпрос или съществуващ според Вас конкретен проблем. В тази връзка, с оглед липсата на достатъчна обосновка за връзката между исканата информация и осъществяването на правомощията ви като общински съветник, към настоящия момент не са налице основания за предоставянето й. Благодаря.
Акад. Христо Белоев: Благодаря, Димитров, ще е доволен, да.
Г-н Мариян Димитров: Ако кажа че съм недоволен от този отговор ще излъжа. Аз направо съм възмутен, взривен съм отвсякъде. Г-н Кмете Вие сигурно се подигравате със съветниците и с мене? Аз така го оценявам това нещо. Нали беше прозрачната къща в която всичко се вижда и какво било там. Нищо прозрачно няма в момента криете медиите, хонорарите които плащате за да не видим Вие кои медии захлебвате и кои медии ви хвалят денонощно в тези публикации. От това се притеснявате, защото не виждам никаква причина. Да не би всички питания които се правят тука да са свързани с конкретна точка от дневния ред. Това е безобразие ще си потърся правата по друг ред. Благодаря.
	Акад. Христо Белоев: Питане от Елеонора Николова относно политиката за Подкрепа на личностно развитие на деца в Детска градина Радост.
	Г-жа Елеонора Николова: Уважаеми г-н Кмет, уважаеми г-н Председател, уважаеми колеги на 16 септември….
	Акад. Христо Белоев: Моля за тишина….
	Г-жа Елеонора Николова:….2025 г. Общинския съвет прие план за дейностите за подкрепа на личностното развитие на децата и учениците в Община Русе. Това беше важен документ с 3 основни мерки: 1 мярка е да се направи индивидуална преценка  за дефицитите на всяко едно дете и за необходимостта то да бъде подпомагано. 2 мярка се отнасяше за осигуряване на обща подкрепа на личностно развитие с акцент върху логопедичната работа, както и превенция на комуникативни нарушения, обучителни  затруднения, пълен обхват на логопедичната работа. Като източник на финасиране на тази дейност е от бюджета на съответната градина или учебно заведение. И мярка 3 изключително важна това е организиране на допълнителна подкрепа на деца със специални образователни потребности, като се създават екипи за подкрепа на личностното развитие на всяко дете, за което следва да се извърши индивидуална оценка на индивидуалните потребности и следва да се предоставя допълнителна подкрепа за личностното развитие. Искам да обясня само, че за всяко дете със……освен издръжката, която е около 9000 лв се следва още такава сума, защото в тази възраст могат най-добре да се преодоляват такива дефицити. И след като ние приехме този план в най-голямата детска градина, директорката на Детска градина Радост съкращава целия екип от логопед, от психолог и от ресурсен учител. С аргумента че не и стигат парите при положение искам само да кажа, че години наред тя е заставала до този екип и вместо 12 деца да записват примерно 30 и да получава пари, които отнася към други пера. Това разбира се общинските финансови служби няма как да уловят и след като това е забелязано на централно ниво сега е казано всяка детска градина може да има група до 12 деца. Значи в тази детска градина има 12 деца със специални образователни потребности и над 31 деца с нужда от обща подкрепа. И сега аз питам за какво ги приемаме ние тия годишни планове? Ние сме го приели и като резултат веднага директорката съкратила целия този екип, който би трябвало да изпълни този план, който ние сме приемли. Или какво казваме ние петилетката да бъде изпълнена за две години горе-долу, а така звучат нашите документи, които остават само на хартия. И аз искам да я чуя какви мерки ще се предприемат по отношение на директорката и по отношение изпълнението на нашия план. 
	Акад. Христо Белоев: Благодаря, Енчо Енчев. Г-жо Николова?
Г-н Енчо Енчев: Уважаеми г-н Председателю, уважаема г-жо Николова с Решение №680, прието с Протокол №23/24.07.2025 г. на Общински съвет – Русе е приета Общинска стратегия за личностно развитие на децата и учениците на територията на Община Русе (2025-2027). В изпълнение на разпоредбата на чл. 197, ал. 3 от Закона за предучилищното и училищното образование ежегодно се приема план за изпълнение на дейностите по стратегията, който в съответствие с изискванията на закона предварително се съгласува с началника на Регионалното управление на образованието – Русе. В питането Ви сте посочили мерките заложени в приетия План за 2025 г., съгласно Решение №733, прието с Протокол №24/16.09.2025 г. на Общински съвет – Русе, както вече посочихте. Едновременно с това с Решение №965, прието с Протокол №33/30.04.2026 г. на Общински съвет – Русе е приет Годишен план на дейностите за подкрепа за личностно развитие за 2026 г. за изпълнение на Общинска стратегия за личностно развитие на децата и учениците на територията на община Русе (2025-2027), който се изпълнява в момента. При изготвянето на отчета за 2025 г. е обобщена информацията от всички институции имащи отношение към приобщаващото образование. Същият е представен на областния управител на Област – Русе, съгласно изискването на Областната стратегия.  Предвидените в плана мерки са съвкупност от дейности, чието изпълнение следва да доведе до постигане на поставените в стратегията оперативни цели. Извършването на оценка на индивидуалните потребности на децата е само първата от планираните общо 5 дейности заложени по Мярка 1. При изпълнението на заложените индикатори по дейностите е от значение съвместна работа между екипите, както в детската градина или училището, така и в Регионалния център за подкрепа на процеса на приобщаващото образование. По подобен начин в плана са определени и очакваните резултати на останалите заложени оперативни цели, не индивидуално за конкретната дейност по дадена мярка и за конкретен случай или детско заведение, а общо цялостната подкрепа за личностно развитие на децата и учениците в Община Русе. Планираните дейности са в резултат на изготвени отчет за 2025 г. с описание на дейностите и очакваните резултати, посочени са срокове, финансиране и отговорни институции на местно ниво. По данни от НЕИСПУО разпределението на децата на ресурсно подпомагане в ДГ „Радост“ по учебни години е както следва: 2021/2022 – 36 деца, 2022/2023 – 30 деца, 2023/2024 – 19 деца, 2024/2025 – 16 деца и 2025/2026 – 12 деца, при същата численост на персонала и наличието на щатен психолог, логопед и ресурсен учител. Директорите на ДГ, в качеството си на работодатели, изготвят длъжностните разписания на персонала и утвърждават поименните разписания на длъжностите, съгласно чл. 31, ал.1, т. 12 от  Наредба №15 от 22.07.2019 г. за статута и професионалното развитие на учителите, директорите и другите педагогически специалисти. Във връзка с постъпила в Община Русе жалба от членовете на екипа за подкрепа на личностното развитие в ДГ „Радост“, понастоящем в образователната институция се извършва проверка за изясняване на фактите и обстоятелствата в жалбата. Видно от горепосоченото Община Русе и образователните институции продължават активната си политика за подкрепа на личностното развитие. При приемането на Общинската стратегия общо в десет от детските градини в Община Русе има назначени на щат един или няколко специалисти (ресурсни учители, психолози/педагогически съветници, логопеди), които предоставят обща и допълнителна подкрепа за личностно развитие на учениците. Останалите образователни институции, в които няма назначени специалисти, допълнителната подкрепа се предоставя от Регионалния център. По този начин се осигурява кадровата обезпеченост и се задоволяват нуждите за предоставяне на обща и допълнителна подкрепа за личностно развитие на учениците. Уверявам Ви, че дори и да се наложи промяна на специалистите, осъществяващи обща и допълнителна подкрепа, в съответната детска градина или училище, това няма да се отрази на изпълнението на Общинската стратегия и приетия годишен план за нейното изпълнение и на качеството на предлаганата услуга. Ако проверката на общинските специалисти установи нарушение от директорката, разбира се че тя ще понесе административна отговорност. Благодаря.
	Акад. Христо Белоев: Благодаря, да, г-жа Николова.
	Г-жа Елеонора Николова: Благодаря г-н Енчев вашият отговор е чисто чиновнически и не ме удовлетворява по никакъв начин. Това което ви казах можете ли да си представите, че в една детска градина има 36 деца със специални образователни потребности. Тази цифра говори за злоупотреба, която години наред тази директорка е налагала на учителите си по този начин да квалифицира децата, че имат специални потребности за да прибира още и още пари. И когато това на Национално ниво вече не може да  се случи, тоест повече от 12 деца не може да има в една детска градина с такива потребности. Тя изведнъж вижда, че тези хора са излишни макар, че те са назначени далеко преди тя да стане директор. Искам да кажа нещо на г-н Енчев, той ме срещна на улицата и каза, че вероятно съм адвокат на хората и затова се обръщам. Не аз имам морал никога не смесвам обществената работа с моята лична адвокатска работа, за негово спокойствие аз съм от друго поколение. Друго нещо което искам да кажа този Регионален център е за подкрепа действително на малки колективи, които не могат да се позволят логопед, не могат да се позволят психолог и така нататък. Ние няма защо сега да казваме на най-голямата детска градина да махне тези хора и да ги прати в този Регионален център което не е задачата. И пак заключавам, че плана, който ние сме приели се изпълнява формално, по-скоро не се изпълнява формално аз смятам, че политиката за развитие на децата е нещо от най-важно и съществено значение за нашата Община и се надявам, че г-н Кмета ще се съгласи с мен.   
	Акад. Христо Белоев: Кмета на Общината.
	Г-н Пенчо Милков: Уважаеми г-н Председател, уважаеми колеги общински съветници, уважаема г-жо Николова аз наистина не владея чиновническото говорене, надявам се да не го овладявам скоро. Директно отговарям девет години са работили заедно, девет години, девет години са работили заедно. Наясно съм със сигнала, възложил съм проверка за да не говоря чиновнически. И как откриха, че правят нещо незаконосъобразно след като ги е уволниха? Това само нечиновнически. Благодаря ви. 
[bookmark: _Hlk235458997]	Акад. Христо Белоев: Благодаря и последното питане за днес Мариян Димитров, относно велоалея по ул. Александровска.
	Г-н Мариян Димитров: Уважаеми общински съветници, уважаеми г-н Председател, уважаеми г-н Кмете правя питане относно велоалеята по ул. Александровска. По ул. Александровска от кръговото кръстовище на Паметника Альоша до пресечката й с ул. Мостова от над 10 години има обозначена велоалея. Велоалеята е сигнализирана с избледняла от времето хоризонтална пътна маркировка – цяла непрекъсната синя линия. На кръстовището на ул. Александровска с кръглото кръстовище и на следващото й кръстовище с ул. Майор Атанас Узунов има вертикална пътна маркировка, като са поставени по два пътни знака със задължително предписание тип Г14а – „Задължителен път само за велосипедисти и водачи на индивидуално електрическо превозно средство“ и знак тип Г15а „Задължителен път само за пешеходци“. Често възникват разправии между водачите на велосипеди и водачите на индивидуално електрическо превозно средство с пешеходците на тема кой има и кой няма право да се движи по платното на ул. Александровска. Във връзка с това искам да задам на кмета Пенчо Милков следните въпроси: 1. Защо 10 години хоризонталната пътна маркировка по уличното платно на ул. Александровска“, свързана с велоалеята, не е обновена? 2. Кога ще бъде обновена тази хоризонталната пътна маркировка? 3.Възможно ли е да предложите проектантско решение, което да отделя съществуващата велоалея от алеята за пешеходци, като по този начин ще бъдат премахнати конфликтните точки и кога то ще бъде възможно да се реализира? 
	Акад. Христо Белоев: Да, благодаря, Никола Лазаров.
Г-н Никола Лазаров: Благодаря г-н Председател, уважаеми г-н Димитров във връзка с постъпило ваше питане Ви уведомявам следното: По т.1 и т.2 С Решение № 1064 от 17.07.2014 на Общински съвет – Русе е одобрен План за велосипедна мрежа, който представлява неразделна част от Общия устройствен план. Община Русе е възложила на ОП „Комунални дейности“, дейностите по поддръжка и сигнализация с пътна маркировка на велосипедната мрежа на територията на гр. Русе. Полагането на хоризонталната пътна маркировка се извършва от предприятието ежегодно, при подходящи атмосферни условия, съгласно графика на отдел „Пътна сигнализация и улично осветление“. По т.3 Възможността за физическо отделяне на велосипедното движение от пешеходната зона следва да бъде предмет на цялостен инженерен анализ и изработване на проект за организация на движението, съобразен с действащата нормативна уредба, геометричните характеристики на улицата, наличното пространство, пешеходните потоци, достъпността до прилежащите обекти и изискванията за безопасност на всички участници в движението. Следва да се има предвид, че ул. „Александровска“ представлява една от основните пешеходни зони на гр. Русе с висока обществена активност, поради което реализирането на подобно решение изисква комплексно проектиране, обществено обсъждане и осигуряване на необходимото финансиране. Към настоящия момент не е възложено проектиране за реконструкция или физическо отделяне на велосипедната алея, поради което не може да бъде посочен конкретен срок за реализация. Благодаря.
	Акад. Христо Белоев: Г-н Димитров?
	Г-н Мариян Димитров: Г-н Лазаров частично съм доволен от отговора, който дадохте. Имате намерение да правите нещо обаче никакъв срок не казахте, какво ще стане. И ако отидете, предполагам че сте ходили да видите улицата и алеята, ами то не е ясно има ли велоалея, няма ли. Като гледам знаците има велоалея, като гледам маркировките все едно че няма нищо. Това пречи и на хората, които се движат там да се пазят от движещи се велосипеди и индивидуални превозни средства. И мисля, че това с проекта няма да стане веднага това е ясно, поне ако може маркировката в спешен порядък да я възстановите. И да си личи все пак онези знаци с велосипедите, които правите по велоалеите да се вижда все пак, че там минават велосипедисти и пешеходците да се движат малко отстрани от тази велоалея. 
	Акад. Христо Белоев: Благодаря, закривам заседанието, приятен ден. 

